Fudbal u Ogaru ima budućnost – Kadeti obećavaju | Sport In\nFudbal u Ogaru ima budućnost – Kadeti obećavaju\njan 11, 2021 kadeti, ogar, šumar\nZa razliku od seniora, koji su se u jesenjem delu međuopštinske lige srem – grupa Istok prilično mučili (13 mesto – 13 bodova) rezultati kadeta pokazuju da nije u FK Šumar „sve crno“.\n– Počeo sam s kadetima da radim početkom takmičarske 2018/2019. godine – kaže Željko Ilić (30), trener mladih fudbalera Šumara – U ovom trenutku, imamo u kadetskom pogonu dvadesetak fudbalera, uzrasta od 2003. do 2007. godišta. Zahvaljujući velikoj pomoći i razumevanju sportrskog saveza „Razvoj sportova“, uspeli smo da za dve i po godine „od nule“ dođemo do trenutno vodeće ekipe u kadetskoj ligi. U konkurenciji je 13 ekipa iz pećinačke, staropazovačke i inđijske opštine.\nŽeljko Ilić, trener kadeta Šumara, foto: Živko Radivojević\nU ovo doba virusa Covid 19, dok su se mnogi trudili da što manje igraju, stav uprave Šumara je bio da se, poštujući sve mere, rad s kadetima ne zapostavlja. Kada nismo imali rivale i ligaškom takmičenju, igrali smo preijateljske utakmice s vršnjacima iz okolnih mesta. U svakom slučaju, fudbal u Ogaru ima budućnost, jer mi rad s mladima ne shvatamo kao „otaljavanje“. U prvom timu Šumara imamo dva standardna prvotimca, koja su potekla iz kadetskog pogona i još tri fudbalera na klupi.\nŽakovci uređuju igralište kraj pruge u Somboru


Nagle klimatske promene\nDok se lideri najrazvijenijih zemalja muče oko potpisivanja sporazuma iz Kjotoa, naučnici upozoravaju na ozbiljne i dalekosežne klimatske promene, koje životu na Zemlji mogu da nanesu ogromnu štetu. Sastanak naučnika, održan u Amsterdamu, doneo je nova predviđanja u oblasti klimatskih promena, mnogo pesimističnija od dosadašnjih.\nPrema tvrdnjama svetskih stručnjaka za klimatske promene i ekologiju, promene bi mogle da budu mnogo naglije i burnije. Na amsterdamskoj konferenciji predstavljeni su rezultati ispitivanja grenlandskih glečera, koji pokazuju dramatične promene u klimi u poslednjih 10 godina. Procenjuje se da bi one mogle da budu još brže, za razliku od ranijih predviđanja koja su tvrdila da će biti postepene i spore.\nNa konferenciji je i iznet zaključak da ne postoji više nikakva sumnja da su za globalno povećanje temperature odgovorni izduvni gasovi, kao što su ugljen-dioksid i metan: povećanje temperature je srazmerno povećanju njihove koncentracije u atmosferi. Kada je reč o dramatičnim predviđanjima, pominjani su otapanje leda na polovima, smrt tropskih šuma, promene u kruženju monsuna i okeanskih struja.\nTom Pedersen, sa Kolumbijskog univerziteta, tvrdi da malo nas shvata da je proteklih 10.000 godina bilo klimatski relativno stabilno, ali da postoji velika verovatnoća ulaska u izuzetno burnu fazu. O tome da ljudi malo vode računa o životu i budućnosti, i da često nesvesno mogu da prouzrokuju štetu, govorio je nobelovac Paul Crutzen. Po njemu, nagla klimatska promena je mogla da se desi već sredinom sedamdesetih, ali je ona srećom, a ne zahvaljujući pameti, izbegnuta. Da se u industriji sprejeva i sredstava za hlađenje koristio brom, a ne hlor, ozonski omotač bi bio katastrofalno uništen već sredinom sedamdesetih godina, pri čemu bi posledice po život na Zemlji bile veoma ozbiljne.


Forum Financial Timesa: Isplati se ulagati u region | Privredna komora Crne Gore\nForum Financial Timesa: Isplati se ulagati u region\nFinancial Timesov forum Zapadnog Balkana „Investicione mogućnosti u brzorastućem regionu“, organizovan u saradnji tog čuvenog dnevnog lista i KIF-a ZB6, održan je 18. juna 2019. u Londonu. U radu foruma je učestvovao nacionalni koordinator KIF ZB6 Balša Ćulafić.\nMeđu učesnicima bile su globalne kompanije, kao što su Siemens ili Rio Tinto, investicione banake i fondovi poput Morgan Stanley, Nomura, MUFG Bank, State Bank of India, Commerzbank, BNP Paribas, BC Partners i MidEuropa Partners, predstavnici Londonske berze, konsultantskih kuća, marketinških i agencija koje se bave istraživanjem tržišta.\nBila je to prilika za konkretne razgovore sa potencijalnim investitorima zainteresovanim za ulaganja i investicione prilike na Zapadnom Balkanu, te prezentaciju uspješnih kompanija iz regiona.\nPoslovnu zajednicu Zapadnog Balkana u Londonu su predstavljale kompanije iz svih ekonomija regiona: Moji Brendovi, ASA Prevent, Balfin i Agna grupa, Devolli Corporation, Lustica Development, Portonovi, IGM Trade, Confida, Mabetex, Kivo.\nPredsjednik UO KIF-a ZB6 Marko Čadež je istakao da su mogućnosti za investiranje u region ogromne, a kao primjer je naveo digitalnu ekonomiju koja, kako je istakao, raste dvocifrenom brzinom - po stopi od 20 i više odsto. Da je ekonomija Zapadnog Balkana vrijedna ulaganja, navodi on, govori i primjer Coca-Cole, koja je na ovom području kupila kompaniju vrijednu 200 miliona eura. Na forumu je bilo riječi i o pristupnim pregovorima sa EU, a Čadež je istakao da je Zapadni Balkan već dio evropske ekonomije.\nUčesnicima foruma obratili su se i premijeri Srbije, Albanije i Severne Makedonije – Ana Brnabić, Edi Rama i Zoran Zaev, ministri zapadnobalkanskih vlada, predstavnici finansijskih institucija - Evropske banke za obnovu i razvoj, Svetske banke i Evropske investicione banke i međunarodnih kompanija.\nPremijeri regiona saglasni su da je u povezivanju ključ bržeg ekonomskog razvoja i uspjeha Zapadnog Balkana.\nAna Brnabić, predsjednica Vlade Srbije, navela je da smo svi doprinjeli da region postane stabilniji i da ako ovako nastavimo pred nama je svijetla budućnost.\nAlbanski premijer Edi Rama ocjenjuje da Zapadni Balkan prolazi kroz veoma interesantno vrijeme, da su rezultati reformi vidljivi, ali da je za veći rast neophodna intenzivnija regionalna saradnja i interakcija.\nI premijer Sjeverne Makedonije Zoran Zaev ističe da su zemlje regiona odlučne da se povezuju. Zajedničko tržište, po riječima Zaeva, zanimljivo je za investitore jer predstavlja tržište od 20 miliona stanovnika.\nGeneralni direktor kompanije „Simens mobility“ Arnulf Volfram istakao je da se isplate ulaganja u Zapadni Balkan, te da su iskustva ove kompanije pozitivna i može investitorima samo da preporuči investiranje u region.\nPredsjednik EBRD-a Suma Čakrabarti takođe je ocjenio da je region Zapadnog Balkana veoma zanimljiv za investitore i najavio da će ta institucija nastaviti da sarađuje sa vladama i ulagačima iz regiona.\nEkonomska saradnja sa dijasporom iz Južne Amerike


Završen futsal turnir - Ozon Media\nSremska Mitrovica – Finalnim i revijalnom utakmicom koje su održane u toku jučerašnjeg dana u hali „Pinki“ posle 23 dana održavanja završen je 26. međunarodni turnir u futsalu u Sremskoj Mitrovici. Na turniru je učestvovalo 110 ekipa koje su se takmičile u 6 kategorija, postignuto je 1320 golova, a turnir je za vreme održavanja ispratilo više od 10 000 gledalaca.\nPored dobrih finalnih utakmica koje su se juče odigrale, veliku pažnju i broj gledalaca privukla je i revijalna utakmica između Gradske uprave i Amadeus benda koju je publika ispratila sa oduševljenjem.\nTomislav Janković zamenik gradonačelnika Sremske Mitrovice ovim povodom je izrazio zadovoljstvo ispunjenim obećanjem datog prošle godine da će se naredni turnir, upravo ovaj održani, podići na jedan viši nivo.\nZnatno veći broj ekipa je učestvovao, glavna nagrada je iznosila 555.555,00 dinara što je izuzetno visoka i primamljiva cifra, broj onih koji su pratili turnir je zaista bio veliki, savezne sudije, revijalna utakmica kao novina koja je unela malo svežine, sve to je uticalo da ovaj turnir zaista opravda ono što predstavlja, najveću sportsku manifestaciju u opštini Sremska Mitrovica. Janković je ovom prilikom napomenuo da grad nije bio u mogućnosti da sve samostalno organizuje, tako da je značajna pomoć došla od generalnog sponzora distribucije pića „Diznilend“ i Karlsberg kompanije koji su izdvojili značajna sredstva među kojima je i glavna nagrada.\nRevijalna utakmica odigrana između članova Amadeus benda i Gradsek uprave grada je propraćena najvatrenijim navijanjem na ovogodišnjem turniru.\n„Mnogo nam je drago što smo večeras ponovo ovde sa vama u Sremskoj Mitrovici, sport je jedan put koji vodi od droge i svih poroka, a naš bend koji želi da promoviše prave vrednosti se uvek odaziva ovakvim pozivima“, rekao je Aca iz Amadeus benda. Da sve ovo dobije brzinu i bude 200 na sat bio je zadužen Ivan Gavrilović koji je igrao kao pojačanje ekipe Gradske uprave.\nŠto se tiče pobednika u seniorskoj kategoriji pobedu i glavnu nagradu od 555.555,00 dinara je odnela ekipa Vrelo iz Vrela koji su pobedili ekipu Kafe Tajms iz Mišara rezultatom 8:5. U kategoriji veterana igralo se u dve konkurencije, u prvoj je pobedu odnela ekipa Agro-petrola iz Sremske Mitrovice koja je pobedila ekipu Dok iz Šapca rezultatom 3:2. Rezultatom 6:2 u konkurenciji mlađih veterana pobedu je slavila šabačko-rumska ekipa Vikiliks, koja je bila bolja od ekipe Diznilend iz Laćarka.\nEkipa Prijatelji rezultatom 6:2 je savladala ekipu Inđije u kategoriji pionira. Ekipa iz Velikih Radinaca Autopraonica Lješić je pobedila ekipu Mašinske obrade Radosavljević rezultatom 6:3 i osvojila finale u kategoriji kadeta. Svima najzanimljivija utakmica je bila ona između ekipa PVC stolarija iz Manđelosa i Mačve iz Šapca koja je završena rezultatom 4:2 za ekipu iz Manđelosa.\nSegedin: Marija osvojila PRVO mesto, Bojan se plasirao...\nZdelar nije ispunio Olimpijsku kvotu. Mariju danas čeka...\nKOŠARKAŠICE ŽKK „SREM“ NAJBOLJE U VOJVODINI\nBojan Zdelar: Da li ide u plasman na...\nBešenovci poraženi u Višnjićevu\nSumnjiv penal u Martincima


Nejmar želi da igra sa Mesijem sledeće sezone - SPORTSKI ŽURNAL\nMesijev ugovor ističe sledećeg leta, što znači da on već u januaru može da pregovara sa drugim klubovima\nFudbaler Pari Sen Žermena Nejmar rekao je da bi sledeće sezone želeo da igra zajedno u ekipi sa igračem Barselone Lionelom Mesijem.\nNejmar i Mesi su svojevremeno igrali zajedno u Barseloni i uz Luisa Suaresa čini su čuveni "trozubac" španskog tima. Nejmar je 2017. godine otišao iz Barselone i prešao u pariski klub za rekordan transfer od 222 miliona evra.\nMesi je želeo da napusti Kamp Nou ovog leta, ali je odustao pošto je tadašnji predsednik kluba Đozep Marija Bartomeu tražio da se poštuje otkupna klauzula od 700 miliona evra.\nMesijev ugovor ističe sledećeg leta, što znači da on već u januaru može da pregovara sa drugim klubovima.\n"Ono što želim više od svega je da ponovo igram sa Mesijem, da možemo još jednom zajedno da uživamo na terenu. On može da igra na mojoj poziciji, nemam problem sa tim, ali želim da igram sa njim sledeće sezone. To moramo da uradimo sledeće sezone", rekao je Nejmar za I-Es-Pi-En (ESPN) posle utakmice sa Mančester junajtedom, preneo je Skaj.\nPari Sen Žermen je sinoć pobedio Mančester junated sa 3:1 u Ligi šampiona, a Nejmar je bio dvostruki strelac.\nNa tabeli Grupe H, Mančester junajted, Pari Sen Žermen i Lajpcig imaju po devet bodova, pa će poslednje kolo doneti rasplet.\nJunajted će 8. decembra igrati u Nemačkoj, dok će Pari Sen Žermen dočekati Bašahšehir, koji ima tri boda.\nDve proplasirane ekipe plasiraće se u osminu finala Lige šampiona, a trećeplasirana u nokaut fazu Lige Evropa.


Vučić: Protiv vanrednih parlamentarnih izbora, sastaću se sa Đilasom\nIzbori 2022 Autor:N1 Beograd, FoNet, Beta, nova.rs07. apr. 202222:01 > 08. apr. 2022 00:3092 komentara\nIzvor: Tanjug/AP Photo/Darko Vojinović\nPredsednik Srbije i Srpske napredne stranke Aleksandar Vučić izjavio je da u njegovoj partiji postoji veliki interes da se ide na vanredne parlamentarne izbore, ali da on sa tim nije saglasan, jer ima odgovornost prema državi.\nVučević: Zamoliću Vučića da na jesen idemo na nove parlamentarne izbore\n07. apr. 2022 87\nPonavljanje izbora na četiri mesta nedovoljno da lista „Ajmo ljudi“ pređe cenzus\n07. apr. 2022 39\nĐilas: Nisam se čuo sa Vučićem, u normalnoj zemlji vlast i opozicija razgovaraju\n07. apr. 2022 71\nObradović o Beogradu: Manjinska vlada, podržati one koji nikada nisu bili vlast\n07. apr. 2022 34\nMora država da bude iznad partijskih interesa, istakao je Vučić u gostovanju na Radio televiziji Srbije i dodao da bi novi parlamentarni izbori odložili formiranje nove Vlade za bar 10 meseci.\nOn je rekao da očekuje da nova Vlada bude formirana pre zakonom propisanih rokova, do avgusta.\nUpitan o najavljenom odlasku sa čela SNS rekao je da to "svakako sledi".\n"Samo zavisi koji mesec je u pitanju, ove godine, naravno", rekao je.\nGovoreći o izborima 3. aprila, rekao je da "svi znaju da nije bilo nikakve krađe".\n"Svi su imali kontrolore, samo su bili iznenađeni mojim rezultatima, i rezultatima stranke", rekao je on.\nNa pitanje da prokomentariše izjave lidera opozicije da su dobili izbore u centralnim gradskim opštinama u Beogradu, Vučić kaže: "Gledajte, ako se ponavljaju izbori na četiri mesta, u domenu je fantastike da ugurate Tadićevu listu".\nVučić je rekao i da će u nedelju ili ponedeljak razgovarati sa liderom Stranke slobode i pravde Draganom Đilasom.\nPoručio je da se zalaže za smirivanje tenzija u zemlji i da će učiniti sve da se to desi i razgovaraće sa svima koji to žele, i sa parlamentarnom i vanparlamentarnom opozicijom.\n"Moja obaveza je da razgovoram sa svima i neću to odlagati. Ko želi da razgovara, dobrodošao je. Ali ne mogu da razgovaram sa onima koji ne žele da razgovaraju", rekao je Vučić\nVučić: Nad Srbijom u svakom trenutku lebdi pretnja sankcijama i zaustavljanja puta ka EU\nPredsednik Aleksandar Vučić izjavio je da je Srbija na sednici Generalne skupštine Ujedinjenih nacija glasala za suspenziju Rusije iz Saveta UN za ljudska prava zato što je bila ucenjena.\nVučić je, gostujući na RTS, rekao da je primarna odluka bila da Srbija bude uzdržana, ali bi u tom slučaju usledili teški pritisci sa obe strane.\nUN suspendovale Rusiju iz Saveta za ljudska prava, i Srbija glasala „za“\n07. apr. 2022 369\nDesničarske stranke kritikuju glasanje Srbije za suspenziju Rusije iz Saveta UN\n07. apr. 2022 27\nJakšić: Bez preokreta prema Rusiji, Vučić „klacka“ između Istoka i Zapada\n07. apr. 2022 6\nObjasnio je da je Evropska unija odložila odluku o uvozu nafte za Srbiju za 18 časova, da bi videli kako je Beograd glasao na sednici koja je počela u 16 časova.\n"Oni ne mogu mene da ucene, ali ucenjuju zemlju", kazao je Vučić.\nVučić je izjavio da nad Srbijom "u svakom trenutku lebdi" pretnja sankcijama i zaustavljanja evropskog puta zbog odnosa prema Rusiji.\nU prvom televizijskom gostovanju pošto je na izborima dobio novi petogodišnji mandat, Vučić je ponovio da je Srbija jedina zemlja u Evropi koja nije uvela niti jednu restriktivnu meru prema Rusiji zbog invazije na Ukrajinu.\n"Gledaćemo da tako i ostane. Sve to moramo da izdržimo, da držimo pošten, častan i moralan kurs a da nemamo takvu vrsta pritiska da smo izolovani i da smo država parija već se s ponosom držimo kao neko ko je na evropskom putu ali ko neće da okrene ledja tradicionalnim prijateljima", rekao je Vučić za Radioteleviziju Srbije (RTS).\nOn je kazao da je sa ruskim predsednikom Vladimirom Putinom juče razgovarao o gasu, nafti i Naftnoj industriji Srbije (NIS) kao i o sukobu u Ukrajini.\n"Razgovor je bio dobar i korektan mada ne mogu da budem potpuno otvoren iz razumljivih razloga. Ja ne mogu i neću da prihvatim da Putina nazivaju Hitlerom ili ludakom, nekim ko se histerično ponaša. On je smireno, racionalno razgovarao sa mnom i postigli smo značajan deo saglasnosti oko onoga o čemu smo pričali", kazao je predsednik Srbije.\nUpitan za današnje glasanje u Generalnoj skupštini UN gde je i Srbija glasala za suspenziju Rusije iz Saveta za ljudska prava UN, Vučić je rekao da je prvobitna odluka bila da Srbija bude uzdržana.\n"Onda dobijete teške pritiske koji nemaju veze sa ličnim već ucenjuju zemlju pa kažu da se narednih dana odlučuje da li ćemo biti izuzeti iz paketa sankcija za naftu", rekao je Vučić.\nDodao je da o pritiscima na Srbiju govori i incident sa jučerašnjeg leta aviona Er Srbije iz Moskve ka Beogradu kada se u blizini aviona srpske aviokompanije pojavio lovački avion NATO.\n"Nedaleko od ruske granice sa Letonijom, ruska kontrola leta upozorila je posadu našeg aviona da proba da vizuelno identifikuje lovački avion u blizini, verovatno Eurofajter ili F-15 koji je leteo samo kilometar ispod našeg aviona. Zato ćemo sutra tražiti dodatne informacije od Rusa i NATO da vidimo ko se pravio pametan da sa lovcima ugrožava civile na nekom letu ili je to možda slučajnost", rekao je Vučić.\nVučić je najavio da će negovateljice, spremačice, vaspitačice i kuvarice u socijalnim ustanovama dobiti jednokratnu isplatu od 10.000 dinara.\n"Kada smo davali jednokratne novčane pomoći zdravstvenim radnicima njima nismo dali i to je naš dug za njih", rekao je Vučić za Radio-televiziju Srbije (RTS).\nOn je rekao da je to državna pomoć za 7.980 ljudi u socijalnim ustanovama.\n"Odluka o prekidu saradnje sa Rio Tintom bila pogrešna"\nPredsednik Srbije Aleksandar Vučić kazao je da je odluka o prekidu saradnje sa kompanijom Rio Tinto bila pogrešna.\n"Bio bi to (dolina Jadra) najrazvijeniji kraj Srbije, ali ne vidim kako sada može to da se promeni", rekao je Vučić za Radio-televiziju Srbije (RTS).\nKako je naveo, on ne bi doneo odluku o prekidu saradnje ali je razumeo odluku premijerke Ane Brnabić.\nPrema njegovim rečima, bez RTB Bora "istok Srbije ne bi postojao".\n"Bakar nam je doneo to da je u Boru plata 787 evra. A bez uglja, ne bismo imali struju u ovom studiju", rekao je Vučić i dodao da će Srbija imati dovoljno bakra i uglja.\nNajavio je da će država uložiti veliki novac u ekologiju.\nAleksandar VučićIzbori 2022rat u Ukrajini\nDačić za N1: Nije sporna saradnja sa SNS i kad se izbori završe\nNestranačke ličnosti na listi SNS-a - prvi korak ka članstvu u partiji\n06. mar. 2022 36\nZašto Dačić (ne) može da bude novi premijer Srbije\n07. apr. 2022 58\nGlasačko mesto u Velikom Trnovcu nakratko „posetila“ policija, uzrok – UV lampa


Ministar poljoprivrede, šumarstva i vodoprivrede u Vladi Republike Srbije Branisav Nedimović izjavio je da je na skupu Koordinacionog mehanizma za saradnju u šumarstvu između Kine i zemalja centralne i istočne Evrope danas usvojena i puštena u rad elektronska platforma o šumarstvu inicijative "16+1".\nNedimović je, nakon skupa Koordinacionog mehanizma za saradnju u šumarstvu Kine i CIEZ koji je održan u Beogradu, objasnio da će na platformi ubuduće zemlje pomenute inicijative plasirati informacije o šumama, privrednici će moći da ističu svoje zahteve, a platforma će biti i mesto za razmenu iskustava i naučno-istraživačkih radova.\nOn je istakao da su analize Svetske banke (SB) ustanovile da naša zemlja ima mnogo prostora za unapređenje prerade drveta, i naveo da inicijativa upravo doprinosi tome da se aktuelizuje sektor srpskog šumarstva.\nMinistar je naveo da je više od 30 odsto teritorije Srbije pod šumama, i dodao da imamo veliki deo netaknutih šuma, pri čemu se o šumarstvu u našoj zemlji malo govori.\nPrema njegovim rečima, najbitniji rezultat današnjeg skupa jeste e-platforma za šumarstvo, gde će zemlje navoditi šta imaju na raspolaganju, iznositi svoju politiku po pitanju korišćenja šuma, a privrednici će moći o tome da se informišu.\nZamenik direktora Državne administracije za šumarstvo Narodne Republike Kine Liu Dungšeng istakao je da je skup u Beogradu bio posvećen šumarstvu i klimatskim promenama, što ga čini drugim skupom inicijative "16+1" u poslednjih pet godina gde se govorilo o tim oblastima.\nZadovoljan sam skupom, i ne samo onim što smo uradili, već i onim što ćemo tek uraditi. Konstatovali smo da je u prethodnih pet godina ostvareno dosta pozitivnih rezultata, ukazao je Dungšeng.\nSve zemlje su se saglasile da je suzbijanje klimatskih promena visoko na listi njihovih politika, poručio je on i dodao da je to pitanje naročito važno za Kinu, koja kao najmnogoljudnija zemlja i zemlja sa velikom potrošnjom ima problem sa povećanim ugljen-dioksidom.\nKako mnoga naučna istraživanja pokazuju da je najvažniji način smanjenja ugljen-dioksida pošumljavanje, on je istakao da se Kina ozbiljno posvetila tom problemu i da je za kratko vreme uspela da izbije na prvo mesto u svetu po povećanju zasađenih površina šuma.\nPlan je, kako je naveo, da sve zemlje rade zajedno na suzbijanju ugljen-dioksida i pošumljavanju, a tome će naročito doprineti razmena iskustava između Kine i zemalja centralne i istočene Evrope, što će omogućiti i e-platforma.\nAnketa o strukturi gazdinstava od 1. oktobra među poljoprivrednicima\nU naredne četiri godine zaposliti 23.000 osoba\nNovim zakonom do pojednostavljenja carinskih postupaka\nZa tri meseca medicinarima značajno povećanje plata


OD JESENI JEDINSTVENI ELEKTRONSKI REGISTAR PROFESORA UNIVERZITETA\nProfesori svih univerziteta biće od jeseni upisani u jedinstven elektronski registar, tako da će moći da se vidi da li neko predaje samo na jednom ili na dva-tri fakulteta. Jedinstveni registar nastavnika deceniju unazad traži akademska zajednica, a taj posao je na sebe preuzelo Ministarstvo prosvete, praveći jedistvenu bazu. Ona je već u funkciji, a od naredne školske godine biće i kompletirana.\nPodatke o svojim nastavnicima prvo su uneli državni fakulteti, a sada bazu popunjavaju privatne visokoškolske ustanove.\n“Kada registar bude završen, trebalo bi da se za svakog profesora vidi gde je sve angažovan i da li je to u skladu sa zakonskih 30 odsto preko fonda časova u matičnoj ustanovi”, objašnjava dr Milovan Šuvakov, pomoćnik ministra prosvete, nauke i tehnološkog razvoja. “U ovaj registar podatke o zaposlenima unose i naučnoistraživačke ustanove, pa će se za svakog naučnika javno videti kakve naučne rezultate je postigao i gde je sve angažovan”.\nOva baza biće deo velikog projekta "otvorenih podataka" Ministarstva prosvete, u kome se već na sajtu ministarstva, nalaze podaci o školama, broju učenika, zaposlenima, finansijama, itd, a Šuvakov najavljuje i nove funkcije:\n“Ceo informacioni sistem biće rekonstruisan kako bismo unapredili njegove mogućnosti, da bude lakši za upotrebu. Novina je da će od naredne školske godine svi akteri u obrazovnom sistemu imati naloge da sami ulaze u sistem. Nastavnici će moći da provere da li su ispravni podaci koje su škole unele. Isto će moći i zaposleni na univerzitetima i u naučnim institutima”.\nPomoćnik ministra objašnjava da će svako imati različit nivo ovlašćenja i vrstu podataka koju će moći da menja. Tako će nastavnici moći sami da unose podatke o seminarima i drugim vrstama stručnog usavršavanja koje su pohađali i da na objektivan način ocenjuju ove kurseve.\nRegistar nastavnika važan je jer su u prvom ciklusu akreditacije visokoškolskih ustanova mnogi redovni profesori angažovani na više fakulteta, kojima su bili potrebni da bi ispunili uslove za akreditovanje. Bila je javna tajna da su mnogi prelazili sa jednog na drugi univerzitet, kako je kome dolazio red za akreditovanje. Registar nastavnika pokazaće gde je ko angažovan, ali i dalje se neće videti da li profesori, preko norme, rade na fakultetima u Bosni i Hercegovini i Crnoj Gori.\nIzvor: Novosti, I. Mićević, 04.08.2016.


Predstavljeni programi obrazovanja u SAD – J. U. Narodna i univerzitetska Biblioteka "Derviš Sušić" Tuzla\nJ. U. Narodna i univerzitetska Biblioteka "Derviš Sušić" Tuzla - News - Predstavljeni programi obrazovanja u SAD\nDanas su predstavnici Ambasade SAD u BiH, Philip Beekman, ataše za štampu i Dragan Kesića, službenik za odnose s javnošću održali prezentaciju za učenike i studente na temu „Pristupanje globalnom obrazovanju“(Accessing global education).\nPovodom Međunarodne sedmice obrazovanja, Ambasada SAD u BiH organizira niz kulturno-obrazovnih događaja širom BiH sa ciljem prezentacije edukacijskih programa američke ambasade.\n„Cilj nam je da se studenti i učenici upoznaju sa programima studiranja u SAD i važnosti studija u inostranstvu“, rekao je gospodin Philip Beekman, koji je istakao da se 356 studenata iz Bosne i Hercegovine trenutno nalazi na raznim studijima na univerzitetima širom SAD.\nOvom prilikom predstavljen je Yes program, namjenjen učenicima srednjih škola koji žele jednu godinu provesti u SAD.\nSvi građani koje zanimaju studijski programi koje nudi Američka ambasada u SAD, mogu potražiti informacije u Američkom kutku Narodne i univerzitetske biblioteke „Derviš Sušić“ Tuzla, svakim radnim danom od 10 – 18 sati.


Subota, 13.06.2020 / Beograd, Srbija/ TimocPress Vlaška narodna stranka - VNS izlazi na lokalne izbore u Kučevu i Boljevcu 21. juna 2020.\nPomereni izbori u Srbiji\nSubota, 13.06.2020 / Beograd, Srbija/ TimocPress Izbori za narodne poslanike Republike Srbije 2020. godine su bili raspisani za 26. april, isti dan kada i lokalni i pokrajinski izbori. Ipak, usled izbijanja pandemije virusa Corona i proglašenja vanrednog stanja, termin njihovog održavanja je pomeren za 21. jun 2020. godine.\nSreda, 04.03.2020 / Beograd, Srbija/ TimocPress Srbija je od danas i zvanično u predizbornoj kampanji. Građani će 26. aprila imati mogućnost da glasaju na parlamentarnim, pokrajinskim i lokalnim izborima. Savez za Srbiju "raspisao" bojkot izbora\nSubota, 13.06.2020 / Beograd, Srbija/ TimocPress\nJesu li manjine sigurna ulaznica u parlament i zašto se na svakim izborima pojavi neko ko bi preko manjina da uđe u skupštinu, tema je jednog dela emisije "Među nama".\nNa ova pitanja odgovaraju gosti Muamer Zukorlić, nosilac liste "Samo pravo", Predrag Balašević iz Vlaške narodne stranke i Srđan Šain iz Romske partije.\n“Procedurano je manjinska lista nastala iz opredeljenja prema afirmativnoj akciji, takozvanoj pozitivnoj diskriminaciji kako bi se olakšalo manjinama da udju u parlament. To jeste jedna od pozitivnih tekovina zakonodavstva u Srbiji. Ali, imamo raskorak između ove olakšice i praga od 10.000 potpisa, što je prepreka za manjinske partije koje nemaju snagu kao ove dve tri jake. Tako da još treba doterati zakonodavstvo i otkloniti prepreke. To jeste olakšica, ali svaka povoljnost se može upotrebiti i zloupotrebiti”, ističe Muamer Zukorlić, nosilac liste “Samo pravo”.\nNa njegovu izjavu nadovezao se Predrag Balašević iz Vlaške narodne stranke ističući da sem Bošnjaka i Mađara u Srbiji nema drugih manjina koje ulaze u parlamet.\n“Kada vidimo u skupštini nekoga ko se predstavalja kao pripadnik zajednice, a iskoristio je zakon da lakše uđe u parlament, sve nas dovodi u situaciju da kažemo – da li je moguće da je srpsko društvo tako napravilo zakone da to dozvoljavaju. Manje zajednice, u koje spada i vlaška, nemaju kapacitete da sami izađu na izbore. Prošli put nismo uspeli da pređemo cenzus”, podsetio je Balašević.\nSrđan Šain iz Romske partije ističe da formalno pravni okvir u Srbiji nije dosledan.\n“Ustav podrazumeva ravnopravnost i zastupljenost polova i predstavnika nacionalnih manjina. Za razliku od toga, Zakon o političkim strankama govori o delegiranom predstavniku u skupštini. Mi vodimo izbore u neustavnom zakonu i sve što se dešava je posledica toga”, istakao je Šain.\nOn je dodao da bi jedna od konkretnih mera bila da ljudi koji su na listama partija manjima moraju da imaju potvrdu da su upisani u manjinske biračke spiskove.\n“Biti manjina je samo po sebi osećaj neke “donjosti”, neke vrste ugroženosti. Još ako ste opozicija, dobijate duple batine”, ukazao je Muamer Zukorlić.\nOpštirnije u emisiji:


Kancelarija za KiM: Pretresanje srpskih kuća u Štrpcu nova pretnja\nDanašnje pretresanje srpskih kuća u Štrpcu, baš na Badnji dan, novi je pritisak i pretnja Srbima na Kosovu, saopštila je Kancelarija za KiM.\nAkcija policije u Å trpcu (Foto Kallxo)\nKako se navodi u saopštenju dostavljenom medijima, pod plaštom borbe protiv korupcije, vlasti u Prištini i danas su, na jedan od najznačajnijih verskih praznika za Srbe, u Štrpcu sprovodili "strahovladu i odmazdu".\n"Umesto da Srbima čestitaju Badnji dan kako dolikuje, predstavnici privremenih vlasti u Prištini to su učinili oružjem i zastrašivanjem vernika", ističu iz Kancelarije za KiM.\nDodaju da su tokom današnje akcije, pripadnici specijalnih policijskih snaga upali u četiri srpske kuće na Badnje jutro pod punim naoružanjem.\n"Da je reč o istinskoj borbi protiv korupcije, a ne pritisku na preostali srpski narod u pokrajini, pokazuje trenutak koji je tendenciozno i namerno izabran za njeno sprovođenje i koji nedvosmisleno pokazuje da je reč o političkoj i etnički motivisanoj akciji", zaključuje se u saopštenju.\nPodsetimo, u nastavku akcije „Brezovica” koja je danas sprovedena u Prištini, Uroševcu i Štrpcu uhapšeno je sedam osoba, od kojih dvoje službenika Ministarstva životne sredine, prostornog planiranja i infrastrukture.


Gejts tvrdi da je odzvonilo neželjenoj pošti\nKrstarica 3. februara 2004. 00:00\nU svom govoru na Svetskom ekonomskom forumu u Davosu, Bil Gejts je najavio nove načine borbe s neželjenom poštom, čiji najveći deo otpada na poruke reklamne prirode. Uz primenu novih strategija, neželjenoj pošti odzvoniće za dve godine, tvrdi on. Najefikasniji način je, po njemu, novčano kažnjavati one koji šalju neželjenu poštu, ali ne u sudnicama, već pomoću svojevrsnih elektronskih čekova koji će morati da budu „prikačeni“ svakoj poruci. Ako primalac bude procenio da je mejl reklamnog karaktera i neželjen, elektronski ček naplaćivaće se sa računa pošiljaoca. Objašnjavajući ovu novu strategiju, Bil Gejts nije objasnio na koji način će sprečiti primaoce da kažnjavaju i kog treba i kog ne treba.\nDrugi metod borbe jeste obaveza da se uz svaku poruku priloži i dokaz o tome da je poruka poslata sa postojeće, a ne izmišljene adrese, a treći metod podrazumeva mali zadatak za procesor kompjutera sa koga se šalje poruka i za čije rešavanje je potrebno desetak sekundi. Ovakav proces ne bi opteretio procesor i usporio rad, a smanjio bi broj mejlova koji mogu da se pošalju dnevno na oko 8.000. Tako bi spemeri bili onemogućeni da šalju više stotina hiljada ili miliona mejlova dnevno, što trenutno rade.\nTrenutno je u opticaju mnogo predloga i rešenja o tome kako da veliki problem neželjene pošte bude rešen pre nego što korisnici računara budu doslovce zatrpani „đubretom“: procenjuje se da će uskoro polovinu svih poruka činiti upravo reklamne poruke. O novim zamislima i predlozima čitajte više u članku:\nPlaćanje poruka sprečiće neželjenu poštu


Sunčana jedra ponovo u Ferhadiji - Index.ba\nSunčana jedra ponovo u Ferhadiji\nSa poboljšanjem vremenskih prilika i očekivanim povećanjem temperatura zraka sa dolaskom ljetnih mjeseci, Općina Centar Sarajevo i firma „Samas“ su i ove godine realizovali zajednički projekat postavljanja „sunčanih jedara“ u ulicama u užem gradskom jezgru.\nKao i prošle godine „sunčana jedra“ su postavljena u Ulici Ferhadija, odnosno na dionici od Vječne vatre do Gradske tržnice.\nReakcije građana na prošlogodišnji projekat su veoma pozitivne, gdje su osim lijepo ukrašenog šetališta u Ferhadiji također dobili i efikasnu zaštitu od sunca tokom vrelih dana toplog prošlogodišnjeg ljeta.\nNamjera načelnika Općine Centar Nedžad Ajnadžića je da se „sunčana jedra“ postave na još nekoliko lokacija u užem centru grada, što će predstavljati naredne faze ovog projekta.\nSvi koji posjete grad i općinu Centar sa sobom će ponijeti mnoštvo lijepih uspomena i atraktivnih fotografija među kojima su i „sunčana jedra“.\nPrethodni članakSkaka i Ajnadžić razgovarali o zajedničkim projektima Grada i Općine: Izgradnja biciklističke staze i kvadranta “B”\nNaredni članakGodišnjica smrti Rasima Delića: Fatiha i cvijeće za generala Armije RBiH


19 mart 2010\tInfo\nCena zdravlja: U Novi Sad na analize\nDo sada su građani Bečeja imali mogućnost da u laboratoriji Doma zdravlja u Bečeju obave uzimanje i predaju uzoraka za određenu vrstu laboratorijskih analiza koje se rade u Novom Sadu, na Poliklinici ili Institutu za javno zdravlje Vojvodine (IZJZV), ali od nedavno to više nije moguće.\nU opštini Bečej ukupno 3.600 zahteva: Kolika je cena legalizacije?\nU opštini Bečej je do 11. marta podneto ukupno 3.616 zahteva za legalizaciju bespravno izgrađenih, dograđenih ili rekonstruisanih objekata, od toga je 1.917 zahteva podneto po ranije važećem zakonu, dok je od 11. septembra 2009. godine do 11. marta 2010. godine predato još 1.696 zahteva.\n17 septembar 2010\tInfo\nBliži se grejna sezona: Ogrev od 3.800 do 10.000 dinara\nBliži se grejna sezona koja mnogim građanima predstavlja problem, jer su računi za daljinsko grejanje i na gas prethodnih sezona bili veliko opterećenje za kućni budžet.\n01 oktobar 2010\tInfo\nGas će ipak da poskupi\nVlada Srbije će za desetak dana odlučivati o poskupljenju gasa, izjavio je u ponedeljak ministar energetike Petar Škundrić. To znači da oni koji se greju na gas treba da se pripreme na veće iznose na računima, a poskupljenje će zasigurno uticati i na cenu daljinskog grejanja.\nCena legalizacije u Bečeju: Još nije doneta konačna odluka\nJoš uvek nije jasno da li će cena legalizacije u Bečeju biti smanjena ili ne – naknada za uređenje građevinskog zemljišta za objekat od 100 m2 koji treba da se legalizuje u prvoj zoni s kompletnom komunalnom opremljenošću je 124.012 dinara, to jest 1.240 dinara po kvadratnom metru.\n08 oktobar 2010\tInfo\nUoči grejne sezone: Nove cene ogreva\nUoči grejne sezone u većini gradova stovarišta čvrstog ogreva su poluprazna. U Srbiji je najizraženija nestašica uglja, a ni drva nema na pretek.\nPoskupljenje hleba: Bečejski hleb još po istoj ceni\nPekari u Srbiji još u avgustu su najavili poskupljenje vekne hleba na 45-50 dinara smatrajući da je to realna cena, međutim, tada je hleb poskupeo u nešto manjoj meri, prvo na 30 i 35 dinara, a zatim na 35 i 38 dinara po vekni. Potom je 20. avgusta postignut dogovor sa resornim ministarstvom o pozajmici 100.000 tona brašna iz robnih rezervi na godinu dana pekarima, kako bi se očuvala cena hleba.\n05 novembar 2010\tIzmeđu dva broja\nU Beogradu je početkom novembra poskupelo grejanje za 30 odsto, zbog, kako je objašnjeno, sve veće razlike između cena grejanja i energenata.\n12 novembar 2010\tInfo\nKolika je cena smrti? - Prema novčaniku i sahrana\nPrema podacima dobijenim iz pogrebnog sektora JP Komunalac, Bečejci bi morali „duboko“ da zavuku ruku u džep kako bi i raka za pokojnika bila pristojno duboka.\n19 novembar 2010\tInfo\nGas i Toplana: Skuplja cena grejanja?\nNakon što je daljinsko grejanje poskupelo u nekoliko gradova u Srbiji, najviše u Beogradu i Novom Sadu za po 30 posto, po obrazloženju toplana, zbog visoke cene energenata, poskupljenje se očekuje i u Bečeju.


Obaveštavati građane gde se i kad skupljaju potpisi - JUGPRESS\nObaveštavati građane gde se i kad skupljaju potpisi\nPolitikolog Boban Stojanović pozvao je danas predstavnike političkih partija, koalicija partija i grupa građana koji planiraju da učestvuju na parlamentarnim i predsedničkim izborima da proaktivno obaveštavaju javnost o mestu i vremenu prikupljanja potpisa putem partijskih sredstava informisanja.\nStojanović je u otvorenom pismu učesnicima izbora naveo da će takvim pristupom javnost pravovremeno biti obaveštena, a da će javnim objavljivanjem i promocijom mesta na kojima skupljaju potpise možda i lakše obavite taj posao.\n“Transparentnošću svih političkih aktera se otklanja sumnja u vezi sa procesom prikupljanja potpisa koji je pretprošle godine doveden u pitanje i gde su pojedini politički subjekti tvrdili da određene partije prikupljaju potpise za druge liste, ali i da se zloupotrebljavaju podaci građana”, ukazao je Stojanović.\nPrema njegom mišljenju, deo povratka poverenja u izborni proces može biti upravo pravovremeno obaveštavanje javnosti o tom delu izbornih radnji.\nStojanović je pozvao učesnike izbora i da, nakon što prikupe potpise i kandiduju se za parlamentarne i predsedničke izbore, objave strukturu prikupljenih potpisa, odnosno koliko su potpisa overili kod kog overitelja.\nPozivao je i Republičku izbornu komisiju da prilikom proglašavanja izbornih listi odmah objavi strukturu overitelja za svaku od izbornih listi i da ne čeka sedam dana pred izbore, što je novi Zakon o izboru narodnih poslanika propisao i da prilikom proglašenja predsedničkih kandidata odmah objavi strukturu prikupljenih poslanika, što zakon ni ne predviđa.\nStojanović je obavestio učesnike izbora da će grupa istraživača pratiti celokupan proces kandidovanja i objaviti sve podatke i upoznati javnost sa svim zloupotrebama koje pronađu u tom delu izbornih radnji.


ESDS – pomoć korisnicima\nKako da pristupite evropskim statističkim podacima.\nAgencija za statistiku Bosne i Hercegovine usko sarađuje sa Eurostatom. Pored naših nacionalnih podataka koje dostavljamo Eurostat-u, mi takođe pomažemo našim korisnicima pri snalaženju u evropskoj statistici, te pružamo podršku korisnicima na bosanskom, hrvatskom i srpskom jeziku.\nU skladu sa osnovnim principima Evropskog statističkog sistema Eurostat je u saradnji s nacionalnim statističkim institucijama osnovao mrežu nacionalnih centara pod nazivom European Statistical Data Support (ESDS). Na taj način pružena je mogućnost besplatnog pretraživanja statističkih informacija, baza podataka i elektronskih publikacija svim internetskim korisnicima. Kako bi se koristili ESDS uslugom, morate se registrovati. Ta usluga ne uključuje posebnu obradu podataka.\nOvdje se nalazi kratak opis usluga koje pruža Eurostat:\nInternet stranica Eurostat-a (Eurostat Website)\nWeb stranica Eurostat-a omogućuje besplatan internet pristup svim statističkim bazama podataka i s njima povezanim elektronskim publikacijama. Baze podataka Eurostat-a odnose se na Evropsku uniju, države članice EU, eurozonu, države kandidate i EFTA države, a veoma često i uporedive podatke o drugim važnim državama (SAD, Kanada, Japan,Rusija,itd.).\nU dijelu Statistika, podaci su organizovani prema indikatorima politike EU-a i prema temama, uključujući detalje o osnovnim informacijama. Takođe se može koristiti opcija pretraživanja unošenjem bilo koje ključne riječi od značaja za tražene podatke.\nSaopćenja (News Releases)\nNajnoviji evropski podaci se objavljuju u okviru saopćenja koji obuhvaćaju euro indikatore (BDP, inflaciju, nezaposlenost, itd.) i druge statističke teme (poljoprivredu, okoliš, socijalne teme, regione, istraživanje i razvoj, itd.). U Kalendaru saopćenja mogu se naći predviđeni datumi za objavljivanje euro indikatora za cijelu godinu.\nEurostat-ova saopćenja se mogu pratiti i preko Twitter-a.\nSvaki set statistike koju proizvodi Eurostat opisuje se u jednom ili više statističkih članaka u statističkim objašnjenjima. Ova internet alatka u stilu Wikipedije je enciklopedija o statistici Evropske unije, portal koji pruža više informacija povremenim i redovnim korisnicima, a ujedno je i statistički pojmovnik.\nSvaki statistički članak sadrži linkove prema važnim tabelama sa podacima i publikacijama u dijelu „Više informacija o Eurostat-u” (engl. Further Eurostat information).\nKako bi se pristupilo prethodno definisanim tabelama sa podacima o indikatorima o EU politici i statistici prema temi, potrebno je da izaberite temu u odjeljku za statistiku i pratite link „glavne tabele” u lijevom uglu navigacionog prikaza.\nPodaci u glavnim tabelama su prikazani preko tabela, grafika i mapa.\nOve alatke omogućuju preuzimanje i štampanje tabela, grafika i mapa uz tri dimenzije podataka (indikator, vrijeme i država).\nStatistička baza podataka\nSvi podaci koje prikuplja Eurostat su dostupni u statističkoj bazi podataka, koja je pravi rudnik informacija o država članicama Evropske unije i drugim ekonomijama. Uključuje i prethodno definisane tabele i tabele sa detaljnim podacima u kojima možete sami izabrati podatke i dobiti tabele.\nStatistička baza podataka ima svoju sopstvenu opciju pretraživanja koja vam pomaže u pronalaženju svih setova podataka koji sadrže ključnu riječ(i)u naslovu ili opisu seta podataka.\nEurostatove publikacije su klasifikovane i besplatno su dostupne preko interneta u PDF formatu, dok se štampana verzija može naručiti direktno preko EU knjižare i mreže lokalnih agenata za prodaju .\nPublikacijama po temama može se pristupiti na web stranici Eurostat-a pomoću selekcije teme u odjeljku za statistiku i prateći meni „Publikacije” na lijevoj strani.\nKao registrovani korisnik internetskih stranica Eurostat-a, možete primati elektonska obavještenja o novim publikacijama odmah nakon njihovog postavljanja na internet i pristupiti naprednim funkcijama u bazama podataka (prilagođavanje navigacijskog stabla, preuzimanje podataka).\nKako biste se registrirali i/ili prijavili , pratite korisničku ikonu ( ) u navigaciji web stranice.\nDemo Tures vam pokazuje na koji način pretražujete internetske stranice Eurostat-a i kako da dobijete podatke iz različitih Eurostat baza podataka.\nAko ne možete naći tražene informacije na internet stranici Eurostat-a ili ako su vam potrebne dodatne informacije, molim vas da posjetite stranicu za pomoć korisnicima. Korisničku podršku na nacionalnim jezicima vodi Agencija za statistiku Bosne i Hecegovine u saradnji sa Eurostat-om.\nKorisnička podrška pruža informacije o tome da li su traženi EU podaci i informacije dostupni, gdje se mogu naći na Eurostat web stranici. Ona pomaže pri verifikaciji podataka, pruža dodatne informacije o metodologiji, te pomaže pri rješavanju tehničkih pitanja.\nRadno vrijeme za korisničku podršku na bosanskom, hrvatskom i srpskom jeziku:\n- (ponedeljak-petak) 08-16 sati\nZelenih beretki 26, 71000 Sarajevo\nTelefon: (+387 33) 911-929\nKorisnička podrška - Eurostat\nTestirajte vaše znanje o evropskim podacima u devet statističkih oblasti sa interaktivnim Eurostat-ovim kvizom. Cilj igre je da se pruži tačan odgovor za svaku oblast statistike za manje od 7 minuta. Preostalo vrijeme se računa u ukupne poene.\nKviz nudi detaljan uvid u različite aspekte Evropskih država članica i provjerava znanje učesnika o Evropskoj uniji.\nOsim ukoliko se drugačije ne navodi, preuzimanje i umnožavanje Eurostatovih podataka/dokumenata za ličnu upotrebu ili za daljnju ne-komercijalnu ili komercijalnu diseminaciju dopušteni su pod uslovom da se Eurostat navede kao izvor podataka.\nZa informacije o politici dozvole za različite Eurostat-ove proizvode, posjetite internetsku stranicu Eurostata.


Počela izgradnja rasteretnog kanala Tulovske reke - juGmedia\nOtpočelo sa sa izgradnjom rasteretnog kanala Tulovske reke. Potrebno je da se napravi 2.400 metara rastretnog kanala da bi se sva okolna sela rasteretila, da meštani mogu da da budu mirni i kako bi mogućnost poplave bila svedena na minimum.\nTo znači da će u dužini od 2.400 metara biti napravljen potpuno novi kanal koji će moći da primi velike količine vode koju vodi pravo do Morave.\n“Investicija nije mala, 45 miliona dinara, od toga 20 miliona JVP „Srbijavode“, 25 miliona Grad Leskovac. Radi se o dugogodišnjem problemu Tulovske reke na kom se intenzivno radi”, kaže gradonačelnik Leskovca Goran Cvetanović.\nRok za izvođenje radova, koje izvodi “Mehanizacija” iz Vlasotinca, je 7 meseci.


Proslava Niške pivare u znak postojanosti | BANKER radio Proslava Niške pivare u znak postojanosti – BANKER radio\nProslava Niške pivare u znak postojanosti\nU vreme Jovana Apela označavan je početak a sada je, na svečanosti upriličenoj 29. marta u restoranu Perla u Nišu, pred mnogobrojnim zvanicama, predstavnicima gradskih opština i bugarskim zvaničnicima, označena njena postojanost.\nNa svečanosti su se okupljenima obratili Aleksandar Milićević, direktor RPK Nišavskog, Pirotskog i Topličkog okruga i ekonomski ataše Bugarske Georgij Gajtandžijev.\nDirektorka pivare, dr. Žužana Stolić tom prilikom izjavila je da će dalji rast i razvoj Niške pivare ostvariti korišćenjem svih kapaciteta i resursa, sve vreme ostajući verni njenoj tradiciji i nasleđu.\nOvom prilikom istaknuto je i to da je proces proizvodnje Niškog piva u svojoj suštini zasnovan na tradicionalnoj tehnologiji, izveden na savremenoj procesnoj opremi, s poštovanjem prirodne fermentacije piva, dok mu je omogućeno potrebno vreme da prirodni m procesom nastanu komponente koje mu daju aromu, punoću ukusa i kvalitet.\nNiška pivara je na ovoj svečanosti predstavila novi identitet Niške pivare, osvežavajućih bezalkoholnih napitaka i Niškog piva, za koje je zaslužan renomirani beogradski studio Coba&associates. Iz temeljnog istraživanja tržišta i osobina same pivare i proizvoda, nastali su identiteti koji na najbolji način ističu posvećenost, temeljnost, i istrajnost, odnosno sam kvalitet onoga što se nalazi u bocama.\nUz kvalitet, novi dizajn i izgled ambalaže, kao i nove promotivne kampanje, Niška pivara uverena je da će u potpunosti opravdati očekivanja dosadašnjih i budućih potrošača.\nIzjava direktorke Niš ke pivare, dr. Žužane Stolić, povodom svečanosti održane 29.03.2018. godine:\nPreuzeli smo odgovornost da Nišku pivaru učinimo ponovo važnom i uspešnom. Ponosni smo na nju kao što je pre 134 godine bio njen osnivač Johan Apel, jer tada je označavan njen početak, a sada označavamo njenu postojanost. Njeno dalje razvijanje ostvarićemo koristeći struku, znanje i iskustvo uz optimalno korišćenje kapaciteta i resursa, dok ostajemo verni tradiciji i nasleđu.\nProces proizvodnje Niškog piva zasnovan je na tradicionalnoj tehnologiji, izveden na savremenoj procesnoj opremi, uz poštovanje prirodne fermentacije piva.\nD anas smo u prilici da upoznamo novi vizuelni identitet našeg i vašeg Niškog piva, naših osvežavajućih bezalkoholnih napitaka, ali i same pivare. Uz kvalitet, naš novi dizajn i izgled ambalaže, kao i nove promotivne kampanje verujemo da ćemo u potpunosti opravdati očekivanja dosadašnjih i budućih potrošača.\nZa novi vizuelni identitet Niške pivare, Niškog piva i naših bezalkoholnih napitaka – zahvaljujemo renomiranoj beogradskoj agenciji Coba&associates, koji su temeljnim istraživanjem tržišta, nasleđa i osobina same pivare i proizvoda došli do identiteta koji na najbolji način ističu posvećenost, temeljnost, i istrajnost, odnosno sam kvalitet onoga što se nalazi u bocama.\nUz kvalitet, novi dizajn i izgled ambalaže, kao i nove promotivne kampanje, uvereni smo da ćemo u potpunosti opravdati očekivanja dosadašnjih i budućih potrošača.


Srbija može više da izvozi u Rusiju\nBeograd -- Srbija ima velike šanse da znatno poveća izvoz hrane na rusko tržište, ocenili su ministar poljoprivrede Dušan Petrović i ruski ambasador Aleksandar Konuzin. Ocenjeno je i da Srbija sa Rusijom može da realizuje zajedničke projekte u agraru.\nMinistar Petrović je rekao da je trgovnska razmena poljoprivredno-prehrambenih proizvoda između dve zemlje u porastu i podsetio da je pre tri do četiri godine izvoz hrane iz Srbije u Rusiju vredeo 35 miliona dolara, sada je oko 150 miliona dolara, pet puta više.\nPetrović je naglasio da je u protekla tri dana u Srbija boravila delegacija ruskog Ministarstva poljoprivrede i da je formirana Radna grupa dva ministarstva sa zadatkom da unapredi dvostranu saradnju u proizvodnji hrane i podstakne rast izvoza srpske poljoprivrede na rusko tržište.\nPetrović je dodao da je Radna grupa razmatrala različita tehnička pitanja dvostrane saradnje, počev od izvoznih procedura do mogućnosti zajedničkih investicija.


Na gradskom trgu, sinoć, je održana promocija Fudbalskog kluba "Spartak" - YU ECO RTV\nNaslovna / Sport / Na gradskom trgu, sinoć, je održana promocija Fudbalskog kluba „Spartak“\nNa gradskom trgu, sinoć, je održana promocija Fudbalskog kluba „Spartak“\nsinisa 14 септембра, 2018\tSport Napiši komentar 209 Pregledi\nNa centralnom Gradskom trgu, sinoć, je održana promocija svih selekcija Fudbalskog kluba „Spartak“. Pored prvotimaca, najviše pažnje prisutnih ljubitelja „najlepše sporedne stvari na svetu“ privukli su najmlađi plavi golubovi, koji su tek odnedavno počeli da se bave sportom.\nSa „petlićima“ Fudbalskog kluba „Spartak“, kao treneri rade Žika Savin i nekadašnji proslavljeni igrač i sudija Srđan Kaurin, a svako dete, koje je rođeno od 2010. do 2014. godine je dobrodošlo u ovaj najpopularniji subotički fudbalski klub.\nNakon dvonedeljne pauze, koja je usledila zbog reprezentativnih obaveza, predstojećeg vikenda, nastaviće se trka za bodove i u Superligi za fudbalere. U okviru osmog kola domaćeg šampionata fudbaleri „Spartaka“, u nedelju, u 16 časova, igraće u Kuli protiv jedanaestoplasiranog kruševačkog „Napretka“, koji je u dosadašnjem delu prvenstva osvojio sedam bodova, isto kao i plavi golubovi, koji se sada nalaze na 14. mestu na tabeli.\nPrethodna U nedelju počinje 25. Međunarodni festival pozorišta za decu\nSledeća Džudo klub „Spartak“, u nedelju, će biti domaćin drugom turniru Evropske lige


“REGION NE MOŽE DA ČEKA” Vučić, Zaev i Rama negoduju zbog tempa proširenja EU - Srpskainfo\nLideri Srbije, Albanije i Sjeverne Makedonije negodovali su zbog sporog tempa proširenja EU, zalažući se za međusobno otvaranje granica za putovanja i poslove, dok čekaju da ih Brisel primi u svoje okrilje, prenosi Fajnenšl tajms (FT).\nZnamo da postoji zamor u EU zbog proširenja. Treba da vidimo šta možemo da uradimo za sebe, šta možemo za naš narod, kako možemo da proširimo naše tržište – citirao je londonski list predsjednika Srbije Aleksandra Vučića.\nPremijer Albanije Edi Rama uporedio je saradnju sa Briselom sa dijelom Semjuela Beketa “Čekajući Godoa”, u kojem se dva muškarca upuštaju u niz besmislenih razgovora, dok išcekuju dolazak nekoga ko nikako ne dolazi.\nBalkanski “mini-Šengen” za putovanja i biznis, koji se prema pisanju londonskog lista ugleda na model EU o slobodnom putovanju, biće zvanično objavljen danas.\nPostoji nada da će zona, za koju je predsjednik Vučić rekao da će zaživjeti prije kraja godine, vremenom uključiti Crnu Goru i Bosnu i Hercegovinu, dok ostaju otvorena vrata za Kosovo i Metohiju, čiji status je, kako navodi list, sporan.\nFT podsjeća na izjavu Aleksandra Vučića da “kada ljudi budu imali veće plate, razmišljaće o boljim životima, a ne o sijenkama iz prošlosti”.\n– Balkan koji danas imamo može da bude najsjajniji, ako ne i jedini sjajan, primer američke spoljne politike – kazao je Rama, dodavši da “slobode koje danas uživamo na Balkanu su prije svega i prvenstveno njihovo čedo”.\nPolitika Aleksandar VučićBalkanEdi RamaEvropska unijamini Šengenzoran zaev\nTegeltija i Satler razgovarali o dinamici ispunjavanja 14 prioriteta iz zahtjeva za članstvo BiH u EU


DRŽAVA DAJE I PARE ZA FASADU! Pored para za stolariju i peći, stižu i subvencije za izolaciju kuća – UDARNA VEST . rs\nDRŽAVA DAJE I PARE ZA FASADU! Pored para za stolariju i peći, stižu i subvencije za izolaciju kuća\nsubota, 24. aprila, 2021 subota, 24. aprila, 2021 3 min read UdarnaVest .rs\n– Fasada je što se tiče količine izgubljene energije na drugom mestu, odmah iza stolarije. Kada smo mi iz Građevinske komore merili energetsku efikasnost bilo je mnogo više od 350.000 stambenih objekata koji su zreli za energetsku sanaciju, kaže Rodić.\n– Preko milion i po objekata je zrelo za rekonstrukciju, zaključuje Rodić.\nU odgovoru koji je „Blic“ dobio od resorne ministarke Zorane Mihajlović, stoji da je u toku trenutno na razmatranju nekoliko modela sufinansiranja mera energetske efikasnosti za građane, a prvi bi trebalo da bude realizovan u saradnji sa lokalnim samoupravama.\n– Uslovi, kriterijumi i način prijave građana kao i neophodna dokumentacija uz prijavu će biti navedeni u javnom pozivu lokalnih samouprava. Mogu se očekivati kriterijumi koji se odnose na postojeće stanje stolarije, grejnog sistema, izolacije objekta i drugih, kaže za „Blic“, potpredsednica Vlade i Ministarka rudarstva i energetike, Zorana Mihajlović.\nministarkarudarstvaienergetike, pomocstanovnistvu, Pomoczafasade, pomoczapeci, pomoczastolriju, zoranamihajlovic\nBEOGRAĐANI, DANAS VAKCINACIJA BEZ ZAKAZIVANJA! Vesić: U Beogradu vakcinisano više od 40 odsto punoletnog stanovništva


Đaci na Novom Zelandu će učiti o klimatskim promenama i ekološkoj anksioznosti - Klima101\nĐaci na Novom Zelandu će učiti o klimatskim promenama, aktivizmu i ekološkoj anksioznosti\nAutorka: Milica Simonović Izvor: The Guardian\nPočevši od ove godine, svaka škola na Novom Zelandu imaće pristup obrazovnom materijalu o klimatskim promenama i klimatskoj krizi, sastavljenom od strane vodećih državnih naučnih agencija. Pored toga, ovaj program obezbediće đacima mogućnost da sami osmisle načine za lično angažovanje, ali i kako da procesuiraju ekološku anksioznost uzrokovanu globalnim zagrevanjem.\nIako program nije obavezan, dostupan je svim obrazovnim ustanovama gde se školuju učenici starosti od 11. do 15. godina, a obuhvata tekstualni i video sadržaj, kao i smernice za nastavnike. Takođe, ukazuje na značaj nauke u razumevanju klimatskih promena, kao i njihov uticaj na globalnom, državnom i lokalnom nivou, ali omogućuje i istraživanje mogućnosti za borbu protiv, kao i za prilagođavanje na njih.\nTokom prošle godine na stotine hiljada učenika i studenata širom sveta, pa i na Novom Zelandu, napuštalo je svoje časove da bi se priključilo klimatskim protestima. Razlog zbog koga su ovi mladi ljudi nepokolebljivo izlazili na ulice leži u disbalansu onoga što nam govori i na šta nas upozorava nauka i preduzimanja odgovarajućih mera u borbi protiv klimatskih promena za koje su zaduženi državni funkcioneri.\nKako govori jedna studija britanskih psihologa objavljena u septembru 2019, usled nedostatka preduzimanja radikalnih mera za očuvanje klime i životne sredine, mladi ljudi se osećaju izdano i napušteno od strane donosioca odluka, što dovodi do porasta učestalosti anksioznosti i depresije u populaciji mladih. Zbog toga, u okviru novozelandskog klimatskog obrazovnog programa, sa učenicima će se razgovarati i o njihovim osećanjima vezanim za klimatsku krizu, ali i o načinima na koje mogu svoje emocije da izraze kroz aktivizam.\nPariski klimatski sporazum potpisan 2015, apeluje na države potpisnice da uvrste edukaciju o klimatskim promenama u svoje obrazovne sisteme, međutim mnoge zemlje koje su se obavezale ovim sporazumom, uključujući i Australiju, u kojoj i dalje bukti više od stotinu požara, do sada to nisu uradile. U nekim delovima Britanije, postoji nastavni program koji se bavi ovom tematikom, a od ove godine, Italija bi trebalo da postane prva zemlja u kojoj će predmeti o održivom razvoju i klimatskoj krizi biti obavezni za školarce.\n„Ja sam Greta“ – od srednjoškolke do najpoznatije klimatske aktivistkinje


Analiza ekonomskih programa bh. političkih partija: Koliko obećanja može stati pod kožu? – Magazin Plus\nHome/Analiza ekonomskih programa bh. političkih partija: Koliko obećanja može stati pod kožu?\nAnaliza ekonomskih programa bh. političkih partija: Koliko obećanja može stati pod kožu?\nVećina ekonomskih programa stranaka koje se ovog oktobra bore za vlast poklapaju se u jednoj stvari: treba smanjiti poreze kako bi se plate radnika povećale. To već godinama traže i radnici i udruženja poslodavaca, ali se ekonomska obećanja iz predizbornih kampanja ne provode. Da li će građani i za četiri godine u očaju konstatovati da papir i web trpe sve i da su ponovo prevareni?\n(PIŠE: Darko OMERAGIĆ – DANI)\nTo što bh. političke partije mogu obećati, građani Bosne i Hercegovine ne mogu zamisliti ni u najljepšim snovima. Ali, u moru predizbornih obećanja malo je ekonomskih, koja su i dalje, nažalost, u drugom planu. U ovom tekstu smo analizirali ekonomske programe političkih partija koje računaju da će ostati na vlasti, njihovih političkih protivnika koji na ove izbore izlaze kao opozicione partije, kao i nekoliko sasvim novih partija ili koalicija.\nVećina programa političkih partija koje se bore za komad vlasti svoje programe su izložile na svojim zvaničnim web stranicama. Da papir, a web još više, trpe sve, i ovaj put se potvrdilo. Malo više prostora smo dali partijama koje u svojim programima imaju ono što je u ekonomiji najvažnije – brojke i konkretne prijedloge. Ipak, ključno pitanje je da li će se partije sjetiti svojih obećanja nakon izbora. Naravno, ne mora značiti da će oni koji su bili konkretni na papiru biti isti takvi u praksi. Svaki iole osviješteni birač svoj glas će dati onoj partiji koja planira otvarati radna mjesta, smanjiti namete na ionako male plate, dovesti strane investitore i pomoći bh. privrednicima da prošire proizvodnju. Da li će takvo razmišljanje prevagnuti na ovim izborima, tek ćemo saznati.\nKakvi su ekonomski programi bh. partija?\nStranka demokratske akcije je u svoju izbornu platformu za opšte izbore 2014. ugradila dio priče koji se odnosi na razvoj i zapošljavanje. U ekonomskom programu SDA piše da će raditi na povećanju bruto društvenog proizvoda za 2,5 posto godišnje, smanjiti broj nezaposlenih za 48.000, javnu potrošnju za 4,5 posto godišnje, odnosno 1,2 milijarde KM za četiri godine. To su glavni ciljevi SDA-ovog ekonomskog programa s kojim izlazi na izbore.\nOva partija BiH namjerava dovesti u poziciju u kojoj će pokrivenost uvoza izvozom iznositi 65 posto, čime će vanjskotrgovinski bilans biti smanjen za 843 miliona KM. SDA ima plan razvoja i zapošljavanja poboljšanjem poslovnog okruženja efikasnijim stečajnim postupcima, uvođenjem predstečajnog poravnanja, zakonima o predstečajnoj nagodbi. SDA namjerava donijeti zakon o multilateralnoj kompenzaciji, finansijskoj konsolidaciji privrednih društava, formirati privredne sudove, reformisati zemljišnu administraciju, unaprijediti rad Ekonomsko-socijalnog vijeća. SDA će se, navodi se u programu, zalagati za rigorozno praćenje Zakona o trgovini koji propisuje da najmanje 50 posto domaćih proizvoda mora biti na policama tržnih centara.\nU SDA smatraju da će se ekonomija dići na noge usvajanjem zakona o javno-privatnom partnerstvu, o koncesijama i javnim nabavkama. Kako bi se privukli strani investitori, prema SDA-ovom programu, potrebno je, između ostalog, usvojiti zakon o strateškim investitorima. Što se tiče mjera za smanjenje nezaposlenosti, SDA predlaže izmjene Zakona o radu i kolektivnog ugovora i razvijanje slobodnih industrijskih zona sa poreskim olakšicama za kvalitetne investitore.\nŠta na ovo kaže SDP BiH? Njen ekonomski program i Manifest počinju citiranjem onoga što je ova partija uradila u protekle četiri godine. Iz SDP-a poručuju da su prije četiri godine počeli graditi državu za čovjeka i da ni danas nisu odustali od tog cilja. SDP se pohvalio velikim obimom javnih investicija u gradnji autocesta, elektroenergetskim objektima, rastom izvoza i industrijske proizvodnje, restruktuiranjem namjenske proizvodnje…\nSDP u narednom mandatu nudi ekonomski rast od tri-četiri posto godišnje na bazi visoke dinamike izvoza od pet-šest posto godišnje. Nivo deficita javne potrošnje, prema SDP-u, treba svesti na maksimalno dva do dva i po posto godišnje, poreskom reformom treba rasteretiti investitore i poduzetnike, a većinu prihoda prenijeti na oporezivanje potrošnje. Nivo investicija treba podići na 25 do 27 posto BDP-a i poboljšati njihovu strukturu.\nŠto se posla tiče, SDP smatra da na tržištu rada treba izvesti reforme koje će omogućiti dogovor poslodavaca koji insistiraju na fleksibilnosti radnog odnosa i na vremenskoj limitiranosti kolektivnih ugovora i predstavnika rada koji insistiraju na sigurnosti posla i garantuju prava iz rada. SDP će se zalagati za snižavanje poreza i doprinosa na plate što bi moglo dovesti do otvaranja novih firmi, rasta investicija i povećanog zapošljavanja.\nSDP planira poboljšati poslovni ambijent otklanjanjem administrativnih barijera biznisu, snižavanjem poreza na rad i parafiskalnih opterećenja. Eliminacijom crne i sive ekonomije i borbom protiv korupcije unaprijedit će se poslovni ambijent, kažu u SDP-u. U javnom sektoru prioritet će biti investicije u elektroprivredi, cestogradnji i istraživanju i eksploataciji nafte i prirodnog plina. SDP namjerava pomoći domaćoj proizvodnji zaštitom od prekomjernog uvoza, ali uz poštovanje pravila Svjetske trgovinske organizacije i CEFTA-e, izvršiti reviziju privatizacije i završiti postojeću. Cilj SDP-a je i smanjivanje siromaštva za polovinu kroz aktivne politike zapošljavanja, ekonomski rast i penzijske reforme.\nDemokratska fronta – Željko Komšić, nova stranka na bh. političkom nebu, svoj ekonomski program je nazvala Vizija 14-22, čime su poručili da za provođenja svog ekonomskog programa trebaju osam godina vlasti. Vizija 14-22 je napisana na 300 stranica, a biračima su predstavili njen sažetak na nekih 15-ak. Vizija se fokusira na podršku privatnoj inicijativi i realnom sektoru, reformi javnog sektora, povećanju domaćih i stranih investicija, ruralni razvoj i turizam.\nKako bi se smanjila nelikvidnost, prema Viziji 14-22, potrebno je donijeti zakon koji će definisati precizne rokove plaćanja. Neophodno je provesti poresku reformu postepenim smanjenjem visine i broja nameta, donijeti strategiju za razvoj domaćih banaka gdje bi prva obaveza bila da javne kompanije posluju isključivo sa domaćim bankama. DF je, također, prepoznao da strani investitori iz BiH odlaze zbog velikih opterećenja stopama doprinosa na plate u BiH i predložio definisanje industrija od strateškog značaja, te debirokratizaciju i uklanjanje administrativnih barijera koje koče poslovanje.\nNekad vladajuća Stranka za BiH smatra da treba raditi na povećanju zaposlenosti i smanjenju siromaštva. Kako? Potrebno je obezbijediti rast BDP-a za najmanje šest posto godišnje uz kreiranje 30.000 radnih mjesta godišnje. SBiH bi do ostvarenja ovog cilja išao pokretanjem snažnog investicionog ciklusa privlačenjem i aktiviranjem inostranog kapitala, stavljanjem u funkciju razvoja raspoloživih resursa (obnovljivih izvora energije), intenziviranjem izgradnje saobraćajne infrastrukture, stimuliranjem razvoja stanogradnje (i oslobađenjem od poreza prve kupovine stana), smanjenjem poreza.\nSBiH smatra da u djelo treba provesti strategiju zapošljavanja. Poboljšanju života bh. građana, prema programu SBiH, doprinijet će i provođenje ranijeg plana o gradnji šest termoelektrana, 16 hidrocentrala i šest vjetroelektrana, a u izgradnji novih elektroenergetskih objekata obavezno trebaju da učestvuju i bh. referentne kompanije. SBiH smatra da je potrebno državno ministarstvo poljoprivrede koje će harmonizirati podsticaje primarnim poljoprivrednim proizvođačima.\nSavez za bolju budućnost – Fahrudin Radončić je u svom ekonomskom programu naznačio najvažnije prepreke bh. ekonomiji, a to su neiskorišteni unutrašnji resursi rasta, nedostatak kvalitetnih investicija, nerazvijenost saobraćajne infrastrukture, nezaposlenost, odlazak stručnog kadra, negativne posljedice privatizacije i nestabilan poslovni ambijent.\nSBB će se zalagati za izvozno orijentisanu BiH i stimuliranje razvoja izvozno orijentisanih sektora. Slično ili isto kao i ostale političke partije, SBB će predložiti smanjenje doprinosa na plate i uvođenje poreskih olakšica s ciljem stimulisanja novog zapošljavanja. Prema SBB-u, potrebno je dati podsticaje preduzećima koja nekoga prvi put zapošljavaju.\nIz HDZ-a BiH kao i iz ostalih političkih stranaka obećavaju borbu za smanjenje poreskih opterećenja gospodarstva i stvaranje istih uslova rada svim preduzećima u BiH. Iz ove stranke su obećali kako će se zalagati za izradu konkretnih projekata koji mogu biti zanimljivi domaćim i stranim investitorima. HDZ BiH će se zalagati za reformu i reorganizaciju javne uprave kako bi više novca ostalo za podršku razvoju privrede. Što se tiče malog i srednjeg preduzetništva, ta stranka obećava da će raditi na omogućavanju pristupa izvorima finansiranja. Također, ova stranka smatra da je poljoprivrednicima potrebno povećati podsticaje.\nU programskoj deklaraciji HDZ-a 1990 se kaže da će se ova stranka zalagati za ravnomjerni privredni razvoj cijele BiH, brzo dovršenje privatizacije i preispitivanje sumnjive dokapitalizacije. Osim toga, ova stranka je i za stavljanje naglaska na obnovljive izvore energije, odnosno njihovu gradnju.\nNarodna stranka Radom za boljitak je svoj ekonomski program nazvala Program 10 za desetku. Drugim riječima, iz ove stranke nude desetogodišnju viziju razvoja za period 2014 – 2024, a ima i srednjoročnu strategiju 2014 – 2018. kojom bi se BiH integrisala u ekonomski prostor EU. BiH je potrebna stopa rasta od 10,5 do 11 posto, kojom bi BDP po glavi stanovnika narastao na 12.196 dolara. To će se, prema programu NSRzB-a, postići udvostručenjem udjela industrijske proizvodnje u BDP-u. Ova stranka ima niz prijedloga koji se podudaraju s prijedlozima o kojima smo već pisali.\nU ekonomskom programu koalicije Zajedno za promjene, koju čine stranke SPP, SDU, LDS, DNS i SPU, između ostalog, navodi se da za poboljšanje uslova života u BiH treba mijenjati uslove za rad u realnoj ekonomiji smanjenjem stope poreza i doprinosa, finansijskom podrškom za otvaranje novih radnih mjesta, stimulisanjem izvoza, suzbijanjem monopolskih uticaja, restruktuiranjem javnog sektora i pooštravanjem finansijske discipline. Sredstva za zapošljavanje, po programu ove koalicije, doći će prodajom državnih preduzeća koja za svoje poslovanje ne koriste prirodne resurse (telekomi, farmaceutske kompanije i slično), zatim iz javno privatnog partnerstva u koje će ući državna preduzeća koja koriste prirodne resurse (elektroprivede, elektroenergetska postrojenja, poljoprivredna dobra) i iz rezervi Centralne banke BiH.\nStranka dijaspore BiH smatra da je najvažnije restruktuiranje privrede s ciljem povećanja njene efikasnosti. Ova stranka smatra da treba zahtijevati aktivniju ulogu Centralne banke BiH u regulisanju i provođenju monetarne politike i bolje supervizije banaka preko agencija za bankarstvo. U SD-u kažu da je potrebno efektizirati finansijski i bankarski sistem kojim će se stimulisati infrastrukturni investicioni projekti, reorganizovati poreski sistem i reformisati glomaznu birokratiju. Također, poreskim olakšicama treba stimulisati rad malih i srednjih preduzeća.\nNova SNSD-ova politika\nSavez nezavisnih socijaldemokrata, vladajuća politička partija u RS-u, na ove izbore izlazi s dokumentom pod nazivom Nova ekonomska politika za izlazak iz krize. Samim nazivom programa puno je rečeno, ali SNSD namjerava ostati na vlasti. SNSD-ov program je prepoznao činjenicu da u BiH postoji veliki broj parafiskalnih nameta koje treba otkloniti. Istovremeno, SNSD će se zalagati za pooštravanje poreske discipline, smanjenje obima sive ekonomije, pojednostavljenje registracije firmi kojim će RS biti privlačna stranim investitorima.\nSektor poljoprivrede bi, po SNSD-u, trebao ostati u vrhu prioriteta razvoja RS-a. Kako bi pomogao poljoprivredi, SNSD predlaže revitalizaciju sektora prehrambene industrije. Iz ove stranke poručuju da je pri kraju izrada strateškog plana razvoja poljoprivrede do 2020. godine s jasnim ciljevima. SNSD se u Novoj ekonomskoj politici najviše bavio sektorom poljoprivreda s kojim ima velike planove u koje u petogodišnjem periodu treba uložiti dvije milijarde KM. Ovim novcem bi se povećale obradive površine pod kukuruzom, industrijskim biljem i povrćem, navodnjene površine i proizvodnja mlijeka.\nZa printanje programa najveće opozicione stranke u Republici Srpskoj – Srpske demokratske stranke potrebno je najviše papira, ali mu je najveća mana što je pisan uopćeno i pred izbore 2010, pa se kao takav može upotrijebiti bilo kad i bilo gdje. Poruke da ekonomska politika RS-a (BiH se i ne spominje) treba da bude usmjerena na obezbjeđivanje stabilnosti i prosperiteta razvoja privatnog preduzetništva i javno-privatnog partnerstva kao uslova za uspostavljanje snažne privrede, suviše su uopćene. Doduše, spominju se u programu energetika, šumarstvo, poljoprivreda, infrastruktura i ravnomjeran razvoj, ali nema brojki i rokova za provođenje programa.\nDemokratski narodni savez u julu je objavio politički program u kojem se nalaze ekonomski razvoj, zapošljavanje i tržište rada. Nema rokova, ali se DNS zalaže za energično preduzimanje mjera na uklanjanju prepreka na putu ka boljem ekonomskom i socijalnom stanju. DNS zahtijeva zaustavljanje decenijskog propadanja privrede i da se izvrši revitalizacija svih preduzeća. Ova stranka predlaže fiskalno rasterećenje privrede, primat privatnog i reformisanje javnog sektora. “Zapošljavanjem, smanjenjem siromaštva i ekonomskim rastom dobićemo stabilnu RS i BiH”, smatraju u DNS-u. U ovoj stranci smatraju da energetske objekte treba graditi tako da njihov 50-postotni vlasnik treba ostati država.\nNa ove izbore izlazi i Komunistička partija BiH pod sloganom Glasajte ili zauvijek šutite. Iz Partije poručuju da se nadaju povratku na vlast s koje su, podsjetimo, otišli 1990. i podržavaju proteste obespravljenih radnika. Nosilac liste Komunističke partije BiH za Narodnu skupštinu RS-a Dragutin Ilić kaže da će se zalagati za donošenje propisa koji će stimulisati oblast malih i srednjih preduzeća, kao jednu od realnih mogućnosti za produktivno zapošljavanje.\nIlić je saopštio da je aktuelna vlast nekritički prihvatila sugestije da su mala i srednja preduzeća budućnost domaće ekonomije, “uz šta su kao prioritet proklamovali podršku malim porodičnim firmama, pretežno u uslužnoj djelatnosti, nakon čega su im svake godine povećavali namete. Posljednji klin u mrtvački sanduk bilo je uvođenje fiskalnih kasa, od kojih su jedinu korist imale firme čiji su vlasnici bliski vlastima”. Ilić je rekao i da je vlast dozvolila i otvaranje stranih megamarketa, zbog čega je došlo do masovnog zatvaranja malih firmi, zanatskih i trgovačkih radnji.\nDesetak dana prije izbora, Udruženje poslodavaca FBiH u Sarajevu je prezentovalo mjere za izlazak iz ekonomske krize i očekivanja od vlasti.\nMeđu mjerama za rasterećenje privrede koje odavno predlažu poslodavci je ukidanje doprinosa za obavezno zdravstveno osiguranje od četiri posto na platu, doprinosa za osiguranje od nezaposlenosti na teret poslodavca od 0,5 posto, smanjenje doprinosa iz plate, ukidanje vodne naknade, izmjene Zakona o porezu na dobit, kao i smanjenje parafiskalnih nameta.\nZanimljivo, ove mjere se podudaraju s onim što nude političke partije koje nikako da ih provedu u djelo.\nPreuzeto iz magazina Dani koji je od juče u prodaji.


Šibicarski manevar - Glas Podrinja\nADVOKAT VLADIMIR GAJIĆ O VANREDNOM STANjU\nUvedeno je vanredno stanje, a ne vanredna situacija, isključivo zato što u vanrednoj situaciji predsednik Srbije nema nikakva ovlašćenja, nego je sve u rukama Vlade Srbije. Aleksandar Vučić je tiranin koji je pokazao da ga ne interesuje nikakva pravna forma i sada imamo jednog vođu, jednu stranku i jedan narod, što upućuje na veoma loše reminiscencije na Evropu tridesetih godina prošlog veka. Nadam se da će građani to kazniti kada budu imali prilike\nAdvokat Vladimir Gajić, izjavio je da je vanredno stanje uvedeno „šibicarskim pravnim manevrom“ i protivustavno, čime je izvršen mini državni udar, i da bi zato mogle da budu pravno ništave sve odluke koje su usledile nakon toga.\nPrema njegovim rečima građani će moći da podnesu tužbe u građanskim postupcima za naknadu štete.\n- Tu pre svega mislim na građane kojima je ugrožavano zdravlje, poput penzionera koji su pod zabranom slobode kretanja od 24 sata, kao i ljudi koji su neosnovano lišeni slobode - rekao je Gajić.\nOn je dodao da je vanredno stanje morala da uvede Skupština Srbije, ali je izveden „šibicarski pravni manevar“ kojim je Vlada Srbije prvo zabranila okupljanje više od 50 ljudi u zatvorenom javnom prostoru i tako „likvidirala skupštinu iz te pravne pozicije“, pa je vanredno stanje proglasio predsednik Republike na predlog ministra odbrane, što bi bilo logično jedino da je Srbija ušla u rat.\n- Uvedeno je vanredno stanje, a ne vanredna situacija, isključivo zato što u vanrednoj situaciji predsednik Srbije nema nikakva ovlašćenja, nego je sve u rukama Vlade Srbije. Aleksandar Vučić je tiranin koji je pokazao da ga ne interesuje nikakva pravna forma i sada imamo jednog vođu, jednu stranku i jedan narod, što upućuje na veoma loše reminiscencije na Evropu tridesetih godina prošlog veka. Nadam se da će građani to kazniti kada budu imali prilike - rekao je Gajić.\nAdvokat je dodao da su mnogi danas u pritvoru ili im se sudi, a da „nisu počinili nijedno krivično delo, nisu bili upozoreni ni pismeno ni usmeno niti su imali saznanja“.\n- To se radi da bi se stanovništvu uterao strah u kosti u vanrednom stanju. Penzionerima koji imaju penziju po 15.000 dinara izriču kazne od 50.000 dinara kada ih zateknu na ulici tokom policijskog časa. To je iživljavanje koje kreće sa vrha vlasti i prenosi se na sve koji imaju neku vlast, pa se svako na svom nivou iživljava - rekao je Gajić.\nGrupa od 21 poslanika Evropskog parlamenta uputila je pismo komesaru za proširenje EU Oliveru Varhejiju u kome ukazuju na „ekstremno uznemirujuću“ situaciju sa poštovanjem ustavnih i ljudskih prava u Srbiji i traže da se Brisel jasno izjasni o tome.\nNavodeći da je predsednik Srbije Aleksandar Vučić proglasio vanredno stanje bez roka trajanja, radi ometanja slobode izražavanja i slobode kretanja.\n- Rezultat svega toga je da je više građana već privedeno zbog kršenja striktnog policijskog časa, dok se pravi razlozi tih hapšenja kriju u kritici politike vlade. Vlada je želela punu kontrolu nad štampom, kako bi objavljivala samo pročišćene, uglavnom lažne informacije i klevete protiv Evropske unije - stoji u pismu evroposlanika.


PORUČIO DA SRBIJA IDE NA POBJEDU\nAntonio Rukavina, Foto: Twitter\n10.10.2018. 11:52h Ažurirano: 10.10.2018. 11:52h\nReprezentativac Srbije Antonio Rukavina rekao je danas da očekuje da će utakmica protiv Crne Gore biti "više od fudbala", ali je istakao da ne želi da upoređuje taj meč sa onima protiv Hrvatske ili Albanije.\n"Kao i uvijek, pokušavamo da budemo pozitivni, da idemo na pobjedu. Znamo da su nam ove dvije utakmice jako bitne. Prvo jer igramo u gostima, a drugo što igramo protiv Crne Gore. Znamo da će ona možda biti malo više od fudbala, ali igrali smo već takve utakmice", rekao je Rukavina novinarima pred polazak za Crnu Goru.\nReprezentacija Srbije će sjutra igrati protiv Crne Gore u Podgorici u trećem kolu Lige nacija, a tri tri dana kasnije gostuje Rumuniji.\n"Pokušavamo da razmišljamo prvo o Crnoj Gori, zatim o Rumuniji. Nadam se pozitivnim rezultatima iz obje utakmice, pa da onda možda možemo polako i da privodimo kraju ovu Ligu nacija", rekao je Rukavina.\nRukavina je naveo da očekuje lijepu atmosferu i utakmicu u Podgorici. Pošto je rekao da očekuje "više od fudbala", novinare je zanimalo da li predstojeći meč može da uporedi sa nekim.\n"Ne bih je upoređivao, na primjer, sa utakmicama u Zagrebu ili s Albanijom. Tada je možda bilo malo više politički. Ne mislim na taj pritisak i euforiju. Mislim da će možda na terenu biti malo grublje igre, ali smo spremni na sve, spremni ulazimo u ovaj meč", rekao je Rukavina.\nOn je kazao i da dobro poznaje ekipu Crne Gore.\n"Sve igrače poznajem, dosta njih je moglo da igra pod našim grbom, ali iz nekih okolnosti nijesu... Do prije koliko godina smo bili ista zemlja, tako da će biti jako zanimljivo", rekao je Rukavina.\nSrbija će protiv Crne Gore i Rumunije igrati bez Aleksandara Kolarova, Nemanje Matića, Nenada Krstičića i Adema Ljajića.\n"Igraćemo bez dva kapitena na dvije bitne utakmice... Radi o dobrim igračima, znamo svi njihove kvalitete i koliko znače reprezentaciji. Šta je tu je, moramo da idemo na obje utakmice bez njih i da pokušamo da ostvarimo pozitivne rezultate za novembar", rekao je Rukavina.\nNemanja Matić je juče uzburkao javnost objavom na Instagramu u kojoj je napisao da je Srbija spremna ponovo da ga izda. Rukavina je naveo da se nije čuo sa Matićem i nije želio mnogo da to komentariše.\n"Društvene mreže nijesu mjerilo. Dosta ima slobode, možeš da objaviš šta hoćeš, a da možda pritom i ne misliš. Možda ima tu nešto što niko od nas ne zna, ali ne treba obraćati pretjeranu pažnju na to", rekao je Rukavina.\nI Nemanja Maksimović je naveo da očekuje tešku utakmicu u Podgorici, ali i pobjedu.\n"Iskreno, očekujem dobru atmosferu, sigurno će biti dosta gledalaca. I oni će biti motivisani kao i mi. Očekujem dobru utakmicu i pobedu. Poznajem veliki broj igrača iz Crne Gore, stvarno su kvalitetni. I oni nas dobro poznaju, kao i mi njih i sigurno da će biti jako teško", rekao je Maksimović.\nOn je dodao da očekuje i da će Crna Gora svoje šanse čekati iz kontranapada.\n"Gledali smo njihove prve dvije utakmice u Ligi nacija. Očekujem da će da sačekaju, da će da pokušaju na polu kontre i kontre pošto imaju brze igrače, ali vidjećemo sutra", rekao je Maksimović.\nUpitan da li očekuje da će biti u startnih 11, Maksimović je naveo da to nije pitanje za njega već za selektora ali i istakao da to nije mnogo važno.\nI on se složio da je izostanak pojedinih igrača veliki peh za nacionalni tim.\n"Međutim, svi igrači koji su ovde imaju kvalitet i ko god da se nađe na terenu spreman je da preuzme rizik i da donese pobjedu Srbiji sutra", rekao je Maksimović.\nUtakmica Crna Gora - Srbija igra se sjutra od 20.45, a sudiće Italijan Đanluka Roki.\nAntonio RukavinaNikola Maksimovićfudbalska reprezentacija SrbijeFudbalska reprezentacija Crne GoreSrbijaCrna Gora


Smenjen direktor bolnice u Vranju - JUGPRESS\nSmenjen direktor bolnice u Vranju\nDužnosti upravnika Opšte bolnice u Vranju, u sredu, je razrešen dr Nikola Popović, specijalista pedijatrije.\nUmesto njega je na tu funkciju imenovana dr Nataša Stoiljković, specijalistkinja otorinolaringologije, saopšteno je iz Zdravstvenog centra Vranje.\nVesna Stojanović, diplomirana pravnica imenovana je za rukovodioca Službe za nemedicinske poslove Zdravstvenog centra Vranje. Sa te funkcije razrešena je Snežana Stanković, diplomirana ekonomistkinja.\n„Imajući u vidu složenu situaciju u Zdravstvenom centru Vranje, s obzirom na organizaciju rada u uslovima kada se rekonstruiše zgrada Opšte bolnice, a s ciljem boljeg funkcionisanja ustanove, kao i pružanja adekvatnih zdravstvenih usluga svojim korisnicima, urađene su kadrovske promene u rukovodstvu Zdravstvenog centra Vranje.\nRukovodstvo centra zahvaljuje se na dosadašnjoj saradnji i doprinosu Snežani Stanković i dr Nikoli Popoviću“, izjavio je direktor ove ustanove dr Saša Đorđević.


Far Cry 6 sistemski zahtevi objavljeni - neće vam trebati zver od računara - PLAY!\nUbisoft svoju marketing strategiju primenjuje vrlo slično za sve igre koje izdanje, a može se reći i isto. Samim tim logično je bilo da posle trejlera o priči za Far Cry 6 dobijemo i sistemsku zahtevnost ove igre.\nPošto se radi o AAA igri koja je kreirana i za next-gen konzole očekivalo se da će sistemska zahtevnost biti prilično visoka, što na svu sreću nije slučaj, pogotovu kada se radi o minimumu.\nZa igranje na 1080p rezoluciji u 30FPS, dovoljna je vremešna GTX 960 grafika ili RX 460 ekvivalent sa 8GB RAM memorije. Oni koji žele više detalja na istoj rezoluciji i brži prikaz trebaju u svom računaru imati GTX 1080 grafiku sa 8GB video memorije i 16GB rama.\nKao što to Ubisoft čini, objavljeni su detaljni sistemski zahtevi u 5 kategorija, izlistanih ispod.\nSistemski zahtevi za 1080p/30FPS\nProcesor: AMD Ryzen 3 1200 3.1GHz ili Intel i5-4460 3.2GHz\nGrafička kartica: AMD RX 460 4GB ili Nvidia GTX 960 4GB\nProstor na disku: 60GB(SSD je preporuka)\nSistemski zahtevi za 1080p/60FPS\nProcesor: AMD Ryzen 5 3600X 3.8GHz ili Intel i7-7700 3.6GHz\nGrafička kartica: AMD RX VEGA64 8GB ili Nvidia GTX 1080 8GB\nSistemski zahtevi za 1440p/60FPS\nProcesor: AMD Ryzen 5 3600X 3.8GHz ili Intel i7-9700 3.6GHz\nGrafička kartica: AMD RX 5700XT 8GB ili Nvidia RTX 2070 Super 8GB\nProstor na disku: 60GB + 37GB za HD teksture(SSD je preporuka)\nSistemski zahtevi za 1440p/60FPS + raytracing\nProcesor: AMD Ryzen 5 5600X 3.7GHz ili Intel i5-10600 4.1GHz\nGrafička kartica: AMD RX 6900XT 16GB ili Nvidia RTX 3070 8GB\nSistemski zahtevi za 4K/30FPS + raytracing\nProcesor: AMD Ryzen 7 5800X 3.7GHz ili Intel i7-10700k 3.8GHz\nGrafička kartica: AMD RX 6800 16GB ili Nvidia RTX 3080 10GB\nRelated Items:Far Cry 6, sistemski zahtevi, system requirements, Ubisoft


Vremenska prognoza 8 - 12. novembar 2017 - još u sredu vetrovito\nVremenska prognoza 8 – 12. novembar 2017 – još u sredu vetrovito\nby Miloš · 7. November, 2017\nJoš u sredu se zadržava vetrovito vreme, naročito u košavskom području gde se očekuju i olujni udari košave u jutarnjim satima. Vetar tokom dana u postepenom, a u kasnim večernjim satima i u značajnom slabljenju. Za razliku od prethodnih dana, biće oblačno uz prolaznu kišu u prepodnevnim satima. Nešto veće količine padavina se očekuju na krajnjem jugu zemlje. Temperatura u padu u odnosu na prethodne dane, pa će maksimalne dnevne temperature u nižim predelima dostizati između 9°C i 12°C.\nVremenska prognoza 3 – 7. jun 2016 – česti pljuskovi\nVremenska prognoza 19 – 24. februar 2017 – proleće se vraća naredne sedmice


Ostala podrška Gradske razvojne agencije u 2017. godini - CIDEA\nOstala podrška Gradske razvojne agencije u 2017. godini\n1.ORGANIZACIJA KONFERENCIJA I SAJMOVA\n-Organizovanje Business Forum B2B i ”Invest in Banja Luka”\nU oktobru je održan Biznis forum V2V i “Invest in Banja Luka” koji je organizovala Gradska razvojna agencija Banja Luka u saradnji sa Odjeljenjem za lokalni ekonomski razvoj i strateško planiranje Grada, uz podršku Ministarstva za ekonomske odnose i regionalnu saradnju. Na Forumu su učestvovali predstavnici domaćih i stranih kompanija iz različitih sektora privrede ( metaloprerađivačka industrija, koža, tekstil, prehrambena industrija, prerada drveta ) – i to 15 domaćih i 15 stranih investitora iz Austrije , Belgije, Italije. Forumu su prisustvovali i brojni privrednici, gosti iz gradskih institucija, te predstavnici organizacija ministarstava ali i Ambasade SAD-a u BiH. Predstavljen je investicioni potencijal grada sa osnovnim ciljem stvaranja pogodnog tla za kreiranje novih poslovnih veza. Svi prisutni privrednici su istakli svoje zadovoljstvo ostvarenim kontaktima, a posebno sa privrednicima iz inostranstva iz iste ili slične djelatnosti te razmjenom poslovnih ideja koje će svakako inicirati novu poslovnu saradnju između njih. Belgijska firma ”Athmes” sa sjedištem u Briselu, učesnik Biznis foruma B2B –”Invest in Banja Luka”, u organizaciji Agencije, je ostvarila kontakt sa Privrednom komorom Republike Srpske, Područnom privrednom komorom Banja Luka, Odjeljenjem za turizam Grada Banjaluka, Centrom za razvoj poljoprivrede i sela i turističkom agencijom ”Unis turs” u cilju uspostavljena poslovne saradnje. Rezultat navedenog je mogućnost ostvarenja saradnje između Unis tursa i svjetski poznatog operatera ”Thomas Cook” čiji će šredstavnici posjetiti Banjaluku u periodu 26 – 30. januara 2018. godine, kada će im biti predstavljeni turistički potencijali Banja Luke i Republike Srpske. Interes ”Thomas Cook-a” je da organizuje turističke ture u Republici Srpskoj za turiste iz Evropske unije. Kao jednog od važnijih učesnika važno je napomenuti firmu Bottosso e Frighetto Vernici iz Italije, koja svoje proizvode distribuira preko BB Color d.o.o.\n-Organizovanje ”Sajma zapošljavanja”\nU toku izvještajnog perioda organizovana su dva sajma zapošljavanja. U junu mjesecu, u saradnji sa Zavodom za zapošljavanje organizovan je sajam\nregionalnog karaktera, uz učešće preduzeća-poslodavaca i iz susjednih opština. Za trideset učesnika bili su obezbijeđeni besplatni štandovi gdje su svi imali mogućnost promocije i prezentacije proizvoda i usluga kojom prilikom su poslodavci iskazali potrebu za 772 radna mjesta. Sajam je posjetilo preko 900 zainteresovanih, Drugi sajam zapošljavanja u septembru organizovala je Agencija pod nazivom ”Predstavi se, postani vidljiv” . Pored ponude poslodavaca za novom radnom snagom, ovaj sajam je imao i ponudu obrazovanja i stručnog usavršavanja. Na sajmu je učestvovalo ukupno pedeset osam izlagača, od čega trideset devet preduzeća (sektori metal, drvo, prehrana, IKT, građevinarstvo, tekstil, obuća, koža i drugi), tri banke, deset obrazovnih ustanova, te ostali predstavnici iz agencija za posredovanje pri zapošljavanju i gradskih i republičkih institucija. Za sve učesnike takođe bili su obezbijeđeni besplatni štandovi gdje su svi imali mogućnost promocije i prezentacije proizvoda i usluga, kojom prilikom je ponuđeno preko 300 radnih mjesta različitih profila. Nekoliko potencijalnih preduzetnika zainteresovanih za započinjanje poslovnih aktivnosti se obratilo Agenciji za pomoć.\nNavedene sajmove je posjetilo preko hiljadu zainteresovanih koji su u neposrednim razgovorima sa poslodavcima dobili informaciju o poslovima i predato oko petstotina biografija od strane zainteresovanih radnika. Analizirajući efekte ovakvih manifestacija, u saradnji sa Zavodom za zapošljavanje\nizvršen je presjek stanja u preduzećima koja su učestvovala na sajmovima na dan 01.12.2017. godine gdje je iskazan broj od 614 novozaposlenih, od čega je u Banjaluci zaposleno 455 radnika.\n-Konferencija za drvoprerađivače ”Ljudi, drvo, namještaj”\nAgencija je u saradnji sa Klasterom ”Drvo BL” i Udruženjem šumarstva i prerade drveta ”Interfob”, uz finansijsku podršku Njemačke organizacije za tehničku saradnju GIZ, organizovala Konferenciju za drvoprerađivače pod nazivom ”Ljudi, drvo, namještaj” s ciljem promocije Klastera- udruživanja preduzeća i promocija proizvoda domaćih drvoprerađivača. S tim u vezi organizovana je sajamska postavka namještaja članova klastera a tokom dvodnevne manifestacije organizovan je niz stručnih skupova kojima je prisustvovalo preko 70 učesnika, među kojima su bili predstavnici javnog, privatnog i nevladinog sektora iz Republike Srpske, BiH, Srbije, Hrvatske, Engleske i Njemačke. U okviru konferencije je održana specijalistička obuka na temu “Moderne tehnike\npovezivanja u drvnoj industriji”, kao i panel diskusija “Razvoj modela obrazovanja odraslih u drvnoj industriji BiH”, analizirano stanje u sektoru drvoprerade, i predočeni aktuelni projekti i raspoložive mjere podrške.\n-Učešće Agencije na konferenciji ”Smart Regions Conference” u Helsinkiju\nGradska razvojna agencija je učestvovala na drugom izdanju Konferencije o pametnim regionima pod nazivom “Smart Regions Conference”, koja se održavala u Helsinkiju. Na ovoj regionalnoj konferenciji pružila se prilika da nacionalne i regionalne vlasti podijele iskustva o tome kako su pametne specijalizovane strategije implementirane u njihovim zemljama i regijama. Ovaj događaj je pružio priliku za razmjenu iskustava između projekata podržanih od strane Evropskih strukturnih fondova i drugih programa EU. To je omogućilo da promoteri projekata nauče razna iskustva iz drugih regija, a pronađeni su i potencijalni partneri za saradnju širom EU.\n-Učešće na Sajmu nekretnina i investicija\nAgencija je učestvovala na Sajmu nekretnina i investicija koji je održan u periodu od 24-26.11.2017. godine u prostorijama Banjalučkog velesajma gdje su se predstavile institucije iz oblasti investiranja i gradnje objekata, kao i predstavnici lokalnih zajednica koji su prezentovali svoje projekte, poslovne zone, te modele javno-privatnog partnerstva. Na organizovanim panel diskusijama Agencija je učestvovala na temu ”Uloga BFC SEE u privlačenju investicija”.\n-Učešće na izložbi ideja, inovacija i stvaralaštva ”Inost mladih”\nAgencija je učestvovala u organizaciji ali i kao dio međunarodnog žirija za izbor najbolje inovacije, na međunarodnoj izložbi ideja ”Inost mladih 2017”. Manifestaciju je organizovao Savez inovatora Republike Srpske i Udruženje inovatora grada Banja Luka, pod pokroviteljstvom Vlade Republike Srpske i Grada Banja Luka. Sa visokoškolskom ustanovom Banja Luka College, dogovorena je saradnja u smislu podrške studentima pri izradi praktičnog dijela istraživačkog rada za potrebe seminarskih i diplomskih radova, a čiji će podaci i analize biti od koristi i Agenciji.\nU skladu sa planom rada, Agencija je tokom 2017. godine organizovala obuke, seminare, radionice i kurseve koji su imale cilj da upoznaju potencijalne, ali i sve one preduzetnike koji tek započinju svoje poslovanje sa osnovama planiranja i vođenja preduzeća, te iskusne preduzetnike sa mogućnostima unapređenja poslovanja, izvorima finansiranja, razvojem tržišta i drugim segmentima, veoma korisnim za rast i razvoj njihovih preduzeća.\n-Radionica za preduzetnike- ”Upravljanje učinkom zaposlenih”\nRadionica na temu ”Upravljanje učinkom zaposlenih” je imala za cilj da kroz interaktivni pristup učesnicima pruži mogućnost stvaranja jednostavnijeg, inovativnog, mjerljivog i servisno orjentisanog radnog mjesta. Učestvovalo je 16 predstavnika preduzeća i preduzetnika koji su na pozicijama ili su indirektno uključeni u upravljanje kadrovima i njihovim učincima. Nakon završenog seminara, polaznici imaju mogućnost da pri kreiranju procedura i sistema za Upravljanje učinkom zaposlenih, preduzmu konkretne korake za pravilno postavljanje istih a u svrhu za ocjenjivanja radnika i donošenja odluka o identifikaciji najkvalitetnijih i najučinkovitijih radnika u okviru obavljanja svojih radnih dužnosti.\n-Radionica –”Osnove digitalnog marketinga”\nRadionicu ”Osnovi digitalnog marketinga” je pohađalo 17 predstavnika malih i srednjih preduzeća, kao i zainteresovani budući preduzetnici, s ciljem približavanja osnove digitalnog marketinga za preduzetnike kroz efektne i pristupačne alate digitalnog oglašavanja tako da stečeno iskustvo bude zaista i primjenjivo. Učesnici su imali priliku da se upoznaju sa alatima za uspješan internet marketing kao što su: Google AdWords, Google Analytics, Facebook\nAds, oglašavanje putem portala, e-mail marketing, plaćanje reklama – internet kartica i drugi. Rezultat ove obuke, prema riječima učesnika, predstavlja znanje koje će iskoristiti prilikom kreiranja marketing strategije, postavljanja ciljeva marketinga i definisanja ciljne grupe kojima se obraćaju, te kako da to urade na pravi način.\n-Radionica-”Pisanje biznis planova”\nAgencija je u izvještajnom periodu, kao i prethodnih godina, učestvovala u realizaciji Programa dodjele bespovratnih sredstava u funkciji zapošljavanja za nezaposlena lica koja su prijavljena na evidenciju Zavoda za zapošljavanje a koji provodi Odjeljenje za privredu, kroz održavanje obuka za izradu poslovnih-biznis planova koji su neophodan dio dokumentacije, ali i pružanjem informacija i tehničke pomoći zainteresovanim aplikantima prilikom kompletiranja dokumenata za prijavu. Obuke su organizovane za 51 start up aplikanata te su imali priliku da se obuče za izradu poslovnog-biznis plana kao alata za predstavljanje poslovnih ideja i analizu njihove isplativosti, ali i da sagledaju pravce razvoja svoga poslovanja. Obrađivane su i teme vezane za marketing, upravljanje kadrovima i finansijski segment u vođenju preduzeća. Svim aplikantima koji nisu bili informatički osposobljeni i koji nisu imali mogućnost da popune obrasce biznis plana, pružena je mogućnost da to urade uz pomoć zaposlenih u Agenciji.\nObuka je bila podijeljena u tri cjeline i to:\n1. Uvodno o poslovnom planiranju i\nPredstavljanje obuke i polaznika,\nSadržaji i ciljevi obuke,\nPoslovna ideja i poslovna prilika\nO preduzetništvu i preduzetniku,\nPravni oblici organizovanja preduzetništva\n2. Sadržaj poslovnog plana\nUloga i cilj planiranja preduzetničkih aktivnosti,\nOsnove poslovnog plana\nUpravljanje i organizacija,\n3. Praktična izrada poslovnog plana\nPraktična izrada poslovnog plana prema sadržaju\nTakođe, za trideset preduzetnika koji su se obratili Agenciji za pomoć pri izradi biznis planova za svoje investicione projekte, od kojih su neki – djelatnost opremanja prodajnog objekta, djelatnost otvaranja restorana, izdavačka djelatnost, trgovačka djelatnost, Agencija je sačinila besplatne poslovne-biznis planove. Osim navedenog, svim zainteresovanim pružena je informacija o administrativnopravnim procedurama prilikom registracije preduzeća i preduzetničke djelatnosti, mogućnostima realizacije novih poslovnih ideja i biznis planiranje, mogućnostima ostvarivanja prava na podsticajna sredstva od strane Grada, Vlade RS i dr. U saradnji sa nadležnim odjeljenjima Gradske uprave, redovno se vodilo računa o ažuriranju informacija i uputstava, a koje su se odnosile na pravne forme poslovanja-vodiči i brošure za registraciju preduzetničke djelatnosti ili privrednog društva, u skladu sa novim zakonskim propisima i isticanje prednosti registracije djelatnosti u cilju podnošenja zahtjeva za podsticajna sredstva, ažuriranje baza podataka i sl.\n-Organizovanje Info-dana o mogućnostima koje pruža EU Program ”Evropa za građane”\nNa ovom događaju je učestvovalo preko 90 učesnika, potencijalnih aplikanata – predstavnika lokalne vlasti, instituta, fakulteta, fondacija, udruženja građana i drugih. Info dan je organizovan u saradnji sa Ministarstvom pravde BiH, kontakt tačkom za ovaj program za BiH, i Ministarstvom za ekonomske odnose i regionalnu saradnju Republike Srpske, glavnim koordinatorom za EU fondove i razvojnu pomoć Evropske unije za Republiku Srpsku.\nCilj organizacije ovog info dana je bio da se potencijalni kandidati upoznaju sa uslovima koje moraju ispuniti da bi mogli kandidovati projekte na predstojeće pozive ovog programa, te koje teme i vrste aktivnosti su prihvatljive za finansiranje. Program ”Evropa za građane” je finansijski instrument Evropske unije koji podržava projekte koji bi trebalo da uspostave i ojačaju dugoročnu saradnju između evropskih gradova, grupa građana, obrazovnih, istraživačkih i kulturnih institucija. Zajedničke aktivnosti projektnih partnera mogu da doprinesu rješavanju problema u sektorima zapošljavanja, ruralnog razvoja,\nekologije, energije, mobilnosti građana, te pitanja mladih, volonterizma i slično.


Palmer: SAD podržavaju dijalog koji vodi EU\nSAD nastavljaju da podržavaju dijalog koji vodi Evropska unija između Beograda i Prištine, izjavio je pomoćnik zamenika američkog državnog sekretara Metju Palmer, nakon sastanka sa predsednikom Srbije Aleksandrom Vučićem u Beogradu.\n“Vidimo da su takse prepreka tome, želimo da vidimo da se one ukinu i da se na taj način obe strane vrate za pregovarački sto”, rekao je Palmer govoreći o taksama od sto odsto na robu iz Srbije i BiH, koje je Vlada Kosova uvela decembra prošle godine.\nUpitan šta očekuje od sastanka predstavnika Beograda i Prištine u Parizu, zakzan za 1. i 2. jul, koji bi trebalo da bude održan u organizaciji Nemačke i Francuske, Palmer je rekao da Vašington u potpunosti podržava ono što evropski partneri rade u rešavanju kosovskog problema.\n“Ne mogu da vam kažem kakav će biti ishod sastanka u Parizu, ali da je naš zajednički cilj dolazak do sporazuma i verujem da će taj sastanak obe strane voditi ka tome”, rekao je Palmer.\nNisam siguran hoće li će biti sastanka u Parizu, izjavio je predsednik Srbije Aleksandar Vučić na zajedničkoj konferenciji sa Metjuom Palmerom.\n“Mi smo za taj sastanak spremni, ali ne mislim da iko želi da još jedanput čuje kako neko neće da ukida takse. Dakle, nisam siguran, ali ono što je najvažnije jeste da svi mi, zajedno sa našim nemačkim i francuskim partnerima, učinimo sve da sačuvamo mir i stabilnost. Te stvari su uvek važnije od jednog, dva ili pet sastanaka”, rekao je Vučić.\nPalmer: Dijalog Beograda i Prištine treba hitno nastaviti\nPozicije Srbije i Sjedinjenih Američkih Država (SAD) su različite – SAD su priznale nezavisnost Kosova, ali saglasni smo da samo razgovorima i pregovorima i poštovanjem interesa albanskog i srpskog naroda može doći do rešenja, rekao je Vučić nakon sastanka sa Palmerom.\nOn je istakao da je sa američkim zvaničnikom pre svega razgovarao o zastoju u dijalogu Beograda i Prištine.\n“Rekao sam gospodinu Palmeru da priče koje postoje u delu zapadne javnosti da je Srbija iskoristila uvođenje taksi da zatvori dijalog nisu istinite”, kazao je Vučić, dodavši da razgovori sa američkim zvaničnicima nikada nisu laku, ali su otvoreni.\nSastanak dve delegacije, koju su predvodili Palmer i Vučić, završen je nakon više od sat vremena u Predsedništvu Srbije.\nPlamer je bio u Beogradu u oktobru prošle godine kada je pozvao Srbiju i Kosovo da uvide i iskoriste „istorijsku priliku“ za dogovor.\nOn je tada naveo da se Vašington ne zalaže ni za jedno konkretno rešenje za Kosovo, već da ohrabruje dve strane da ga same pronađu.\nPosle razgovora sa predsednikom Srbije, ukazao je na dugogodišnju podršku SAD transformaciji Bezbednosnih snaga Kosova, dok mu je Aleksandar Vučić preneo neslaganje sa takvom politikom.


Srbija sve više uvozi nemački krompir › Made-in-Germany.rs\nSa prosečnom proizvodnjom na 28.000 hektara i prosečnim prinosom od 14 tona, Srbija je, od nekad značajnog izvoznika krompira u Rumuniju i Bugarsku, postala značajan uvoznik ovog povrća, uglavnom iz Nemačke, Belgije i Holandije, pokazuju podaci Privredne komore Srbije.\n– Kada su Rumunija i Bugarska ušle u Evropsku uniju izgubili smo ta tržišta, a kada je Srbija 2012. godine uspela da ispuni standarde za izvoz, više nije imala te količine, asortiman i cene – kaže sekretar udruženja za biljnu proizvodnju PKS Aleksandar Bogunović.\nOn je objasnio da su u Srbiji za svega par godina površine pod krompirom spale sa 41.000 hektara na 28.000 hektara, a s obzirom da je Srbija zemlja koja troši dosta krompira, uvoz raste i prošle godine je dostigao 30.000 tona i vrednost od 7,5 miliona eura.\n– Problem je u tome što nismo samo izgubili tržišta za izvoz, nego nismo ni dobro ispratili nove sorte niti primene novih agrotehnika, tako da su prinosi kod nas do 17 tona, a u svetu su sorte s prinosom i do 70 tona po hektaru, pa je proizvodnja tamo jeftinija, a količina krompira uvezenog u Srbiju veća – navodi Bogunović, a prenosi agencija Tanjug.\nKao najvećeg svetskog proizvođača Bogunović navodi Kinu, koja godišnje proizvede 89 miliona tona krompira, dok se celokupna proizvodnja tog povrća u Evropskoj uniji kreće oko devet miliona tona.\nNemački seljak nahrani 152 ljudi, a srpski tek 15


Svečani ispraćaj prvog leta novog aviona "Er Srbije" sa likom Nikole Tesle za Njujork - Izazov\nSvečani ispraćaj prvog leta novog aviona „Er Srbije“ sa likom Nikole Tesle za Njujork\nRadio-televizija Srbije\t 29. aprila 2021. 10:31\nBrnabićeva je poručila da se ponosi nacionalnom aviokompanijom Srbije i zahvalila srpskom avioprevozniku zbog svega što je uradila u jednoj od najtežih godina za čovečanstvo od Drugog svetskog rata.\n"Hvala što tako ponosno nosite ime naše zmelje i promovišete ga u inostranstvu i ponosan sam što i dalje jačate", poručila je Brnabićeva.\n"To je sve što mi nosimo u našem genetskom kodu", dodala je premijerka.\nNaglasila je da je Srbija danas jedna od zemalja "pobednica" i zato šmo je imala Er Srbiju kada je bilo najteže.\n"Er Srbija je puno značila tokom 2020. i 2021. Ponosimo se vama i bićemo tu da podržimo našu Er Srbiju, jer je ona podržala sve nas, doktore i građne u najtezizm vremenima", naglasila je Brnabićeva.\nNa pitanje novinara za dugove "Er Srbije" i koliko će ekonomski biti isplativ let za Njujork, Brnabićeva je rekla da je ne zanima to pitanje jer je Er Srbija spasila naše građane tokom kovid krize i da je ponosna na svu podršku koju je vlada obezbedila za srpskog avioprevoznika.\n"Ako bude trebalo, biću svim srcem za to da pružimo i svu ostalu podršku koja je potrebna", poručila je Brnabić dodajući da se podrazumeva poštovanje principa slobodne konkurencije i SSP-a koji imamo sa EU kada je reč o ograničenjima u vezi sa državnom pomoći.\nAli, sve ostalo što je potrebno za naciolnaonog avioprevoznika, Vlada Srbije će uraditi, poručila je Brnabićeva.